text:
Gloucoma
Gloukoma[editá | edit source]
Bo a yega di pensa kiko lo bo hasi sin bo bista? Pèrdida di bista por tin un efekto hopi grandi den bo bida diario. Tin diferente motibu pa kiko un persona no tin su bista mas. Gloukoma ta un di e múltiple motibunan aki. Segun estudionan hasí na Kòrsou un poko tempu pasά, kada 100 persona, 9 ta sufri di e malesa aki. Gloukoma no ta un malesa fásil pa detektá. Pa e malesa visual aki no tin kura pero si ta eksistí tratamentu.
Kiko ta Gloukoma?
Gloukoma ta un malesa ku tin di haber ku e preshon den wowo. Tur hende tin preshon den wowo pa e bala di e wowo por funshoná bon i keda nechi rondó. Ora e preshon di wowo ta demasiado haltu e ta trese sierto strukturanan den wowo ku ta kuminsá haña defekto. Den e kaso spesífiko aki, e nervio di wowo. Dor di haña daño e ta kuminsá afektá e bista. Na promé lugá e ta afektá e kampo visual i den un etapa mas avansá e ta stroba e persona di wak skèrpi. Tin kaso kaminda e persona ku ta sufri di e malesa aki ta asta pèrdè su bista.
No nesesariamente preshon di wowo haltu ta nifiká ku bo tin gloukoma. Pero e chèns ta grandi ku bo por sufri di e malesa aki despues. Bo ta sufri di e malesa aki solamente si bo tin daño na e nervionan di wowo. Den wowo di un persona tin un líkido, esaki no tin nada di haber ku e awa di wowo ku ta sali ora bo ta yora. E estado di preshon den wowo ta wòrdu determiná pa e líkido aki. Si un kanal ku e líkido aki ta usa pa sali ta blòkiá por ta motibu pa un preshon haltu. No ta tur persona por tolerá e mesun nivel di preshon den wowo. Un preshon ku ta haltu pa un persona, por ta normal pa un otro. Esaki ta dependé kuantu preshon bo nervionan di wowo por soportá. Ta p’esei ta importante pa bo bishitά un dòkter di wowo pa bo sa kua ta bo nivel normal.
Síntomanan di gloukoma
Ora bo tin e enfermedat aki bo no ta sinti nada ku ta atvertí bo. E enfermedat aki ta traishonero, pasombra ora ku e preshon ta haltu òf demasiado haltu, e no ta duna ningun señal òf síntoma ku e hende por sinti algu, di manera ku e por akudí mesora na un dòkter di wowo. Ta ora e preshon ta hopi haltu òf pa hopi tempu haltu i a kuminsá kousa daño na e wowo, e ora ei numa e persona ta bishitά dòkter di wowo pa wak kiko ta pasando i ta hañ’é konfrontá ku e malesa di Gloukoma. Ora e preshon di wowo ta demasiado haltu, e persona por haña doló di wowo, su kurpa ta kibra i e ta kuminsá wak “wazig”, esta wak korona rondó di pera di lus. Debí di e síntomanan aki, e persona ta bai dòkter. Pero den un prinsipio si e preshon ta haltu, e persona no ta sinti nada.
Tipo di gloukoma
Un tipo partikular di gloukoma ta esun kaminda e preshon di wowo ta práktikamente normal pero tòg ta hasi daño na e nervio óptiko. Esaki mayoria biaha ta wòrdu kousά dor di sirkulashon malu òf pober di sanger pa e nervio óptiko. Un otro tipo di gloukoma ta kaminda e konstrukshon di wowo ta di tal manera ku e salida di e líkido ta hala sera den un tempu kòrtiku kousando gloukoma agudo. E fenómeno aki ta bai kompaña pa bista nublά, wowo kòrá doló di kabes, sakamentu, walmentu di stoma i ta rekerí tratamentu rápido.
E forma króniko ta aparesé mas tantu i den un fase trempan no tin muchu difikultat pa trat’é. Personanan ku no por wak leu ku glas i brel plùs stèrki tin mas chèns di haña e gloukoma ku preshon haltu den wowo. Masha tiki persona ta nase ku gloukoma, pero e por presentá na kualke edat. Gloukoma por aparesé tambe pa motibu di otro malesanan di wowo. Den un kaso asina ta yam’é gloukoma sekundario.
E forma di gloukoma sekundario, ta presentá serka e persona ku ya tabatin un problema promé i a konsekuensia di e problema ei e por haña gloukoma. Por ehèmpel un persona a haña sla na wowo; un bludumentu na wowo, i esei ta pone ku e preshon di e wowo ta sali for di su balanse. E preshon ku ta muchu haltu, por kousa daño e ora ei.
Meskos ku preshon di kurpa, tin ku kontrolá e preshon di wowo tambe, pa evitá ku e no ta kousa daño i den e kaso aki siegedat. Siensia ainda no a yega na un forma pa kura e enfermedat aki. E forma di trat’é ta dor di kontròl i prevenshon.
Si un persona tin’é kaba, e punto primordial ta pa baha e preshon kaminda e ta demasiado haltu. Bah’é na nivelnan normal p’asina e no haña chèns di kousa mas daño. E forma mas konosí pa trat’é ta usa gotanan, pa baha e preshon di wowo i tené na nivel normal.
Grupo di riesgo
En prinsipio tur hende por haña gloukoma. E faktornan mas importante ku por okashoná gloukoma ta: 1. Preshon haltu den wowo 2. Presensia di gloukoma den famia. 3. Edat, segun edat ta subi, e chèns pa gloukoma presentá ta oumentá. 4. Uso di sierto remedi òf gotanan pa wowo. 5. Aksidente ku wowo
Problema na Kòrsou
E problema di gloukoma na Kòrsou ta serio. Algun aña atras a hasi un estudio na Kòrsou pa sa kon salú Kòrsou ta. Un di e tres problemanan prinsipal ta gloukoma, kaminda a kalkulá ku mas òf ménos 9% di e poblashon di Kòrsou ta sufri di e enfermedat aki. Di kada 100 hende, 9 tin e enfermedat aki. Asta t’asina ku a saka afó ku di e 9 nan, 3 no sa ku nan tin e malesa aki. Pues 4% ta konosí i ta bou di tratamentu, pero na mes momentu tin 3 di nan ku no sa mes ku nan tiné t’e pa nan ta bou di tratamentu. E malesa ta primordialmente di adulto(40 aña) bai ariba. Muchanan tambe por tin’é i asta nan por nase kuné. Pero e ora ei ya ta problemanan kongenital, ke men a nase ku sierto fayo di “fábrika”, i dor di esei nan tin e malesa gloukoma. Si bo mayornan ta sufri di e malesa aki, i bo ta bisti brel, bo mester akudí na un dòkter di wowo. Parti di e saminashon di wowo ku dòkter ta hasi ta midi e wowo i semper e dòktor ta hasi pregunta, entre otro: si den famia tin hende ta sufri di e malesa aki. Di mes e ora ei e dòkter ta mas atento pa midi preshon di wowo i saka otro detayenan. Pasombra e personanan aki tin e riesgo di bin sufri di e malesa aki.
E problema mas grandi di gloukoma ta
E problema di mas grandi di gloukoma ta ku e parti final ta unu dramátiko, e persona por bira siegu. I e persona ku bira siegu t’e ainda siensia no por lag’é mira bek. Pió ainda siensia no tin un forma di trata e problema pa kur’é. Pues una bes e persona tin gloukoma e ta keda sufri di dje. E úniko kos ku e por hasi ta forma di tratamentu preventivo.
Si e gota no yuda e ora ei ta bai “laser” e wowo. Meta di esaki ta pa kontrolá e preshon. Si “laser” no yuda e ora ei ta operá e wowo. Meta di operashon di e wowo ta pa kontrolá e preshon di e wowo. Si unabes e wowo a sufri sierto daño kaba dor di gloukoma, no por drecha esei ni dor di remedi, ni “laser” ni operashon.
Un di e motibunan prinsipal ku hende ta bira siegu ta pa motibu ku e no ta usa remedi, no ta bai kontrolá i no ta mantené su mes na kontròl. Pasombra hopi biaha e hende ta pensa ku ta pa dòkter nan ta hasi e tratamentu. Banda di esei tin hende ta sufri di gloukoma di forma hopi agresivo. Ni maske ki tratamentu, ni maske kiko bo hasi, ta komo si fuera e wowo a disidí ku “no, mi kier bira siegu”
Por evitá Gloukoma?
Si e persona a nase ku e faktor genétiko kaba, no por evitá e malesa aki. Si ta via e forma sekundario, tin ku evitá di haña sla na wowo. Diabétis tambe por ta funesto p’e malesa aki. Si tin diabétis kompliká, por haña e forma sekundario di gloukoma.
Laser òf operashon
Ku “laser”-mentu lokual ta hasi ta stimulá e wowo i trata e área kaminda e wowo ta saka e awa di wowo pa e bolbe trata di forma adekuá. Di forma aki ta logra di restablesé balanse di e wowo. E operashon ta mesun kos ku e lasermentu, solamente e ta habri e wowo. E laser no mester kòrta habri, ta algu ku por hasi na poliklínika. Pues riba mesun dia e hende por bai kas. Ora hasi operashon, tin di kòrta i traha den e wowo. Tin riesgo di bludumentu den wowo tambe, miéntras e rekuperashon ta tuma un tempu largu.
Gloukoma ta un malesa óptiko ku ta difísil pa detektá. Ningun tipo di gloukoma no ta kurabel. E solushon pa e malesa aki ta tratamentu pa kontrolá e malesa. Gloukoma por ta kousa di preshon den wowo òf simplemente pa motibu di faktornan genétiko, ku otro palabra for di nansementu. Na momentu ku tin gloukoma den famia ta rekomendabel pa kontrolá e preshon di wowo kada temporada pa asina prevení ku ta detektá e gloukoma ora ku ya e la avansá kaba. Pa motibu ku e síntomanan di gloukoma no ta visibel na promé instante.
Fuentenan di informashon:
Korant:
- "Bo salu" , edishon 54 di aña 2006


c: text/html

text:
Archivo di December, 2010
ORANJESTAD (AAN): Diasabra dia 8 di januari Westin Aruba Art Gallery ta habri e promer solo exhibicion di e fotografo local Annemiek (Miki) van Vliet.
Miki ta un fotografo amateur, cu ta gusta saca potret den naturaleza, pero tambe di architectura. E ta sinti mas pa e rol scientifico y periodistico di fotografia como documentacion social, dato visual, y medio di comunicacion, pero si cu wowo pa buniteza. E ta trata di captura e momento decisivo na unda harmonia visual inespera ta revela un ambiente y nificacion significante; un momento cu den un rato ta cambia of desaparece.
ORANJESTAD (AAN): E departamento di Membership Activities como tambe Front Office di Costa Linda Beach Resort Aruba, a tene nan Cena di Pasco.
Esaki a tuma lugar den e ambientoso Promenade Restaurant.
Na e ocasion aki, gerente Miriam Rodirguez y demas colega a disfruta di e cena ameno di Pasco, y alavez a reflexiona riba e bon trabao cu nan a eherce den e aña cu ta tras di lomba.
‘Unda cu bo bira e toro ta cachabo”
ORANJESTAD(AAN): E politico y Parlamentario a cuminsa pa desmenti cu el a cambia di opinion encuanto su retiro. Den entrevista cu Briesen el a declara cu loke el a bisa ta cu e lo no aparece riba ningun lista mas durante un proximo eleccion.
Esey ta un decision cu el a tuma caba y internamente a discuti esaki cu su hendenan. El a mustra cu otro aña e ta cumpli 60 y tin tempo pa pensa con e ta bay finalisa su carera den politica. Y kico e lo bay haci aki 4 aña. Pero e ta pensando si kico e lo bay haci cu e periodo di 4 aña, esta si e lo sinte completo. Y esaki, el a enfatisa no tin nada di haber cu e pakete nobo of bieu, pasobra e no ta haci hopi diferencia pe, segun e calculacionnan cu el a haci.
Cuatro 4 aña pasa a nace un bunita babygirl den famia Schoop/ Bikker…. El a haya e bunita nomber di Nishelsea Jaely Schoop…. y awe na aruba y hulanda nan ta celebra su bday….. Sigur eta haya felicitation di su mayornan Nishely & Javier, su omanan Nisha & Astrid su tata Raymond, tanchi Jeanissa y ompinan Raymbert & Junel…..su Madrina Tahira y demas famia completo y amistad nan cu ta stime un mundo… ta spera Shelsea enjoy su bday aya na Disneyland Paris y cu dios bendishone ricamente…. Hopi sunchi y brasa y hopi bendishon foi Aruba:D love you Shelsea xoxo.
ORANJESTAD(AAN)– Diaranzon atardi un biaha mas unidad di Brandweer mester a dirigi su mes pa ex Morgans Island, caminda malhechor(nan) a cende candela.
Ya den oranan di mas trempan, Brandweer a bay na e sitio caba pa otro candela cu a wordo cendi pa atrobe mannan di malhechor (nan) cu posiblemente no tin nada drechi pa haci y ta cana busca malo so pa haci.
Bill Klesse
ORANJESTAD (AAN)* Segun e CEO di Valero Bill Klesse mester di hende pa cuminsa traha bek. Ela remarca tambe cu no por a premira e resecion economico global, tampoco e clopse total cu e compania a sufri na September 2008.
Loke nos a haci ta keda cu loke nos ta fuerte aden y laga otro cosnan pa otro companianan y cu e strategia aki a logra sobre pasa e resecion. Diariamente ta cumpra 2 miyon di baril di petroleo y hunto cune 500 mil baril di feedstock cu a haci necesario credito pa mantene e grado di inversion.
Director di SVb
ORANJESTAD(AAN): Ing Edwin Jacobs, director di SVb tambe tabata presente den sala di Parlamento ora cu a presenta e ley pa garantisa fondo di pensioen AOV. E ta maneha e seguro social cu ta pagando e miles di pensionado.
Jacobs a splica cu pa un par di anja caba SVb ta consciente cu e situación cu e fondo ta bay haya su mes aden den futuro lo ta hopi fastioso. Esaki principalmente pasobra esnan riba 60 anja a aumenta y lo sigui aumenta pa cual e cantidad cu mester paga na placa tambe lo sigui aumenta.
Parlamentario drs. Mervin Wyatt Ras
ORANJESTAD – Parlamentario drs. Mervin Wyatt Ras un biaha mas ta defende su mes publicamente di e acusacionnan cu ta wordo haci contra dje door di su coleganan di fraccion, tildand’e di traidor y di a haci palabracion cu AVP den caso di e ley di versobering.
E Parlamentario drs. Mervin Wyatt Ras a bisa cu el a keda sorprendi cu e lock di fractiekamer a wordo cambia sin cu el a wordo avisa di esaki. E ta kere cu mester tabatin e respet pa wordo poni na altura di esaki.
Drs. Herde riba problema den MEP
ORANJESTAD(AAN):E comportacion di MEP cu MEP den Parlamento a hala atencion di varios otro fraccion. Miembronan di otro fraccion ta haya cu e discucionnan aki ta desvia e atencion completo di e topico di e reunion y strobando tambe e reunion pa cuminsa na tempo.
Esaki tabata relaciona cu e hecho cu lider di fraccion di MEP a pidi pa cambia slot di fractiekamer sin avisa drs. Mervin Wyatt Ras, cu kende e partido tin un diferencia di opinion.
ORANJESTAD(AAN):Durante un reunion publico cu tabata tin den Parlamento dado momento a pidi un schorsing ya cu algun trahado di Corte a drenta den tribuna. E trahadornan tabata buscando atencion di gobierno pasobra nan ta poco preocupa cu nan posicion huridico cu no a keda regla ainda.
Prome minister Mike Eman mirando e schorsing di e reunion a puntra e trahadornan mesora si nan kier reuni. Nan a bay di acuerdo y den Conseho di Minister e reunion a tuma luga.
ORANJESTAD(AAN): Durante un conferencia di prensa relaciona cu celebracion di 25 aña di Status Aparte, Angelo Tromp do Departamento di Cultura a trece dilanti cu riba 18 di Maart ta bay tin un exposicion, pa celebra 35 aña di nos himno y bandera, unda cu ta bay analisa e himno por completo.
Den e asina yama ‘maletin di nos tesoronan’, lo tin publicacion relaciona cu nos bandera y e exposicion ta bay frase pa frase di nos himno, unda cu un instancia cu ta un cooperacion colectivo, ta bay ta encarga cu un di e frasenan aki.
Segun drs. Booshi Wever
El a menasa di lanta pueblo otro aña contra medidanan
ORANJESTAD(AAN):Lider di e fraccion di MEP tambe a haci uzo di su derecho pa hiba palabra durante e reunion pa haci adaptacionnan den e Ley di AOV pa haya mas entrada y garantisa e fondo di pensioen.
Booshi Wever a mustra cu el a tende Prome Minister Mike Eman bisa cu e medidanan ta netamente loke el a haya di e gobierno anterior. Booshi Wever a reacciona bisando cu esaki ta decisionnan cu Gobierno a cera hunto cu e gremionan den pasado tambe.
Minister Otmar Oduber
ORANJESTAD (AAN): Aña 2010 ta practicamente tras di lomba y mi ta contento di por bisa cu hunto cu mi team, e departamentonan cu ta resorta bou di mi ministerio, mi coleganan minister, partnernan strategico, Parlamento di Aruba, pero mas ainda, cu e sosten di Pueblo di Aruba y guia di nos Creador, nos por a cana Dos Stap Dilanti.
Durante e aña cu nos ta bisando ayo, nos a logra diferente meta cu a worde poni nos dilanti den arena turistico.
Premier Eman
ORANJESTAD(AAN): Esaki ta loke Prome Minister mr.Mike Eman a bisa sin basila na momento cu a puntre con e ta mira e futuro di Aruba awor cu ta drentando un anja nobo.
E ta mire como un anja di hopi proyecto, creación di empleo y un mehoracion di entrada. Despues di dos anja di sufrimento door di e económia mundial den crisis y 8 anja di negligencia di inversión den e país, Gobierno a tuma paso pa e bira un anja prometedor.
ORANJESTAD(AAN):Siman pasa a informa di un caso na unda cu a viola un señora Hulandes den su cas. Den e proceso a maltrata e dama cu ta traha como boticario. Ayera Polisnan di JZP a detene un hoben Colombiano di 21 aña di edad.
Parce cu e hoben a admiti di a tene relacion sexual cu e dama pero a base boluntario. Es mas, e sospechoso a keda sorprendi cu su detencion siendo cu ta e dama a yame pa e bin su cas.

robotstxt: allowed

filter: keep


text:
Fotografo Di Prensa A Sigui Ladronnan Di Clapchi Y Capta Number Di Vehiculo Usa
ORANJESTAD.(AAN); Patruya di Oranjestad a wordo dirigi algo pasa di dos’or di marduga diaranson, pa Kamerlingh Onnestraat, na e tereno di R.C.A.
Aki polis a papia cu doño di un container cu ta carga cu clapchi.
Segun e doño cu ta e homber denunciante naci na China guardia di seguridad cu ta encarga cu vigilancia di e tres containernan cu ta contene clapchi, a wak un pickup color blanco cu tres persona sinta dilanti y den baki tin mas hende.
Ademas a wak tambe un jeep color biña cu algun persona den dje, ta circula.
Na dado momento e chofernan a yega serca y nan a staciona dilanti un di e containernan. E guardia a wak y no por a bisa exactamente cuanto hende pero segun su calculo por lo menos 10 persona a habri e container y saca diferente articulo.
Despues di e acto, e personanan a bay y nan a bolbe y atrobe a saca mas articulo for di e container.
Mas laat nan a bolbe y nan lo a wak un miembro di prensa na e sitio ta saca foto y nan a para na e porta y move mesora for di e sitio.
Prensa a core tras di e vehiculo y parce a capta number di e auto y despues polis a presenta.
A keda constata cu slot a wordo destrui y nan lo a corta e cadena pa asina nan a logra habri porta di e container.
Pa e ladronnan por a subi e tereno nan a destrui tambe candal y corta cadena pa a horta cantidad di cahanan cu ta contene vuurwerk.
E caso tin debido atencion di recherche esnan cu ta meti lo ta den problema serio cu husticia.


text:
Super grupo di periodistanan di Noruega na Aruba
ORANJESTAD (AAN): Recientemente tabata di bishita na Aruba pa promer biaha un grupo selecta di periodista nan procedente di Noruega invita door di Aruba Tourism Authority.
Nan tabata un total di 7 periodista di diferente revistanan como lo siguiente Señora Caroline Korsvoll & tambe Hilde Tobro di e revista Kamile, Sr. Thor Olav Moen di e revista Vi Menn, e prensa aki a concentra full ariba e parti di deep sea fishing na Aruba. Señora Mai-Britt Sverd di e revista Hjmmet, Erlend Ellingsen di Reis & Travel News ,Erik Valebrokk di Se og Hor y tambe Sr. Eivind Pedersen di e corant Dagbladet.
Sr. Ricardo Croes di ATA a keda encarga cu e V.I.P. nan aki cu a keda hopi impresiona cu e potencial nan di nos dushi Isla .Segun comentario di Señora Titti Lagerfeld cu ta e ATA Rep. di Aruba pa e area di Scandinavia, cu Norway ta e pais di mas stabil den e region ey . E pais aki no tin debe nan externo y tambe e gobierno no ta cobra pa educacion, esaki ta exactamente loke Aruba ta buscando den su turismo di nivel y nos mester ta prepara, vooral den parti di servicio.
Riba e potretnan nos por aprecia Sr. Croes di ATA na Bucuti Beach junto cu Tisa tambe na Divi Links unda nan a hospeda pa dos dia junto cu Sr. Alex Nieuwmeyer , na fabrica di Aloe, Papiamento restaurant, Charlie’s bar & restaurant. Sr.Thor Olav di e revista Vi Menn a gara un mulato di 40 liber den e boto di Driftwood. Pa ultimo nan a bishita Santa Rosa tambe.


text: Tabata imponente e manera ku Barcelona a kulminá su training pa e klásiko. E Katalannan djarason a gana den Champions League 1-0 numa di Manchester City, pero e resultado ei no tabata refleho di loke a pasa riba kancha. Barça a hunga ku e Inglesnan manera ku ta kontra di un ekipo amatùr nan tabata hunga. Ayera sinembargo kosnan tabata diferente kompleto. Barça de bes en kuando mester a para mira kon rápido Real tabata kombiná, miéntras ku e klup di kas tabata fòrsá den defensa. Lionel Messi apénas tabata haña balai ora e haña bala mes e no tabatin e solushon mesora tampoko. Cristiano Ronaldo a duna hopi mas di papia. Ta e Portugues tambe ku a haña e promé gran chèns di e wega, pero e no a yega mas leu ku e lata.


text:
Nos tin varios pakusnan na korsou of na merka ku bo por shop aden.
Esaki ta e adrès di Merka ku bo por hasi uzo di dje ora bo kumpra produktonan na Merka
Curant Trading Co.
13644 SW 142 Ave
Miami, FL.33186
Una bes bo haña bo resibu/faktura forward e e-mail ku bo number di telefon di e pais kaminda bo ta biba na sea Bibi@curcargo.com , Debbie@curcargo.com of Alex@curcargo.com. Nan lo tuma kontakto ku bo asina bo karga yega Kòrsou.
*tene na kuenta ku lo bini kostonan adishonal pa transporte i derechonan di importashon*


text:
Ritz-Carlton lo habri na October 2013
ORANJESTAD (AAN): Informenan cu a yega na nos mesa di redaccion ta indica cu Ritz-Carlton a anuncia su expansion cu un hotel na Aruba.
E cadena hotelero a laga sa cu nan lo habri na October 2013 un exclusivo resort “ocean view” na Palm Beach. E hotel aki lo bira e di siete propiedad di Ritz Carlton den Caribe.
E resort di 320 camber, actualmente den construccion, lo conta cu varios restaurant, un spa di luho, dos piscina y un casino habri 24 ora. Ademas di cambernan espacioso y suites, e hotel lo inclui e asina yama The Ritz-Carlton Club Level, un piso priva accesible solamente mediante ascensor (lift) cu yabi y servicio personaliza di concierge henter dia.
Ta bon pa menciona cu recientemente Palm Beach, area unda e hotel a ser traha, a ser premia cu e posicion number dos entre e top beach destinations na nivel mundial pa e usuarionan di Tripadvisor.


text:
Orado internacional Dr. Albert Hanson cu charla awe den Biblioteca Nacional
ORANJESTAD (AAN) – Matutino DIARIO a entrevista señor Ronny Alders, funcionario di Biblioteca Nacional Aruba, kende a duna nos informacion tocante un ciclo di charla cu Oradornan Academico di Merca, cu nan ta bay realiza.
Nan a invita, entre otro, Dr. Albert Hanson, di Universidad di South Florida. E charla lo tuma lugar Diaranzon awor pa 7.30’ or di anochi y entrada ta gratis y ta dirigi na publico en general.
Señor Alders a menciona cu e tema lo ta Salud Mental, y dr. Hanson ta dispuesto pa bin mas, pa papia riba e tema importante aki.
Invitacion a bay pa tur e profesionalnan di Hospital dr. Horacio Oduber, PAZ y tur Organizacion di pacientnan.
Riba salud mental tin hopi investigacion cu mester wordo haci ainda, sr. Alders a subraya. Biblioteca Nacional como un institucion educativo importante den nos comunidad, no a para keto riba e tereno aki tampoco, y pesey a invita dr. Hanson pa bin duna un charla. Naturalmente despues di e charla a duna oportunidad na e publico pa haci pregunta na e Academico.
E contacto cu e Academico a surgi door di e viahenan, cu tanto e director di Biblioteca sra. Britten como sr. Alders a haci pa participa den congresonan di Acuril, tanto na Caribe como na Merca, ultimamente, nan ta acerca e Oradornan y puntra nan si nan gana di bin Aruba pa duna charla. Debi cu Aruba ta un isla hopi conoci y gusta, mesora nan ta acepta y ta bin Aruba riba nan propio gasto.


text:
MINISTER MIKE DE MEZA TA ENCURASHA COMUNIDAD PA SIGUI CONTRIBUI NA CUIDO DI RECURSONAN NATURAL
ORANJESTAD,-“Aruba por ta un isla chikito, un isla entre asina hopi mas. Sigui Lesa
PARTIDO AVP TA ATACA OSCAR WYATT, SUEGRO DI MERVIN WYATT-RAS
ORANJESTAD,-Mundo sa dal bueltanan straño, pero e tristo ta na momento cu bo mira politico di AVP ataca nan propio hendenan. Esaki a sosode siman pasa na momento cu Marlon Sneek a cuestiona e deal cu Gobierno di MEP a sera cu sr. Sigui Lesa
ORANJESTAD,- Talentonan di e isla Aruba ta briya riba diferente tereno. Dos siman pasa un otro basebolista Arubiano a pone su firma bou di un contract profesional cu un organisacion di Mayor League Baseball. Sigui Lesa


text:
Minister Otmar Oduber ta duna opening speech durante e evento Aruba Meets Europe 2012
ORANJESTAD (AAN): Diaranson mainta durante e apertura di e evento Aruba Meets Europe 2012, Minister di Turismo, Transporte y Labor, Otmar Oduber a habri e evento cu su speech “Joining efforts to enhance the experience of our visitors in Aruba”.
Riba e mainta aki Minister Oduber a yama bon bini na tur e 60 representantenan di 9 diferente paisnan Europeo cu ta presente na Aruba pa e evento di tres dia. E evento aki ta brinda oportunidad unico pa e representantenan cera conoci di cerca cu e producto Aruba y na mes momento habri porta pa turismo for di Europa sigui crece. Danki na eventonan asina y na mercadeo efectivo di ATA y tambe e vision di Minister Oduber, Aruba a conoce un 7.7% di crecemento di turismo for di Europa aña pasa, unda cu por ehempel turistanan for di Italia a subi cu 127% y for di cuidadnan Nordico cu 15%. Pa e aña aki ta proyecta un crecemento di 4% den e mercado Europeo.
Minister Oduber a elabora riba diferente cambionan cu Aruba ta pasando aden riba nivel di infrastructura, unda cu ta revitalisando y renobando e centro di Oranjestad, no solamente pa turistanan pero sigur tambe pa nos localnan. Tambe a menciona proyectonan di Tourism Product Enhancement Fund (TPEF) cu ta diseña pa tene Aruba limpi y atractivo y hisa e nivel di seguridad, pa di e forma aki mehora calidad di e producto Aruba den su totalidad. Reina Beatrix Airport tambe a haya atencion, unda cu Minister a menciona e proceso di embeyesemento cu nos aeropuerto ta pasando aden pa mehora su servicio y cu lo duna cada bishitante un experiencia musical y cultural unico.
Minister Oduber a sigui bisa cu ta sumamente importante pa mehora nos producto Aruba pero cu esaki no ta aplicabel solamente pa nos infrastructura sino tambe pa e parti humano. Aki Minister Oduber a duna extra atencion na e Aruba Certification Program cu a cuminsa final di aña pasa, cu e meta pa trece e orguyo y union back den e comunidad di Aruba. Esaki conhuntamente cu e campaña “Mi Compromiso”.
Pa e ultimo 50 añanan Aruba a asumi un posicion di liderazgo den Caribe riba tereno turistico, y pa mantene esaki asina Ministerio di Turismo a duna e encargo na Dick Pope Sr. Institute for Tourism Studies pa crea e “Strategic Plan for Development of Tourism in Aruba in the 21th Century”.
Eventonan manera Soul Beach Festival, Caribbean Sea Jazz Festival, Latin Music Festival, Aruba International Film Festival y como tambe Aruba In Style Fashion Event ta percura pa durante henter aña haci Aruba mas atractivo pa turistanan.
Historicamente nos pais a demostra cu nos ta bon den turismo y aunke nos tin retonan nos dilanti, e perspectivanan pa futuro ta sumamente positivo. “Pero pa nos logra esaki nos mester keda conta riba sosten di nos partnernan den turismo y principalmente di nos hendenan amabel y servicial”, segun Minister Oduber.


text:
Pa subi sala di parto awor mester di cita
Dr. Horacio E. Oduber Hospital
ORANJESTAD (AAN): Na Aruba, Hospital tin diferente tarea y deber y un di e tareanan primordial ta garantisa e siguridad, privacidad y bienestar di cada pacient cu ta worde admiti. Pa por garantisa e siguridad, privacidad y bienestar di cada pacient Hospital ta sigui cierto procedimentonan pa asina preveni situacionnan cu lo por trece den peliger e siguridad di e pacient y tambe di e bishitante.
Aki DIARIO ta trece procedimentonan necesario pa bishitantenan pafo di ora di bishita:
1. Carnet di entrada cu codigo di color
E Carnet aki ta worde otorga na e bishitante cu un validez di maximo 1 dia ora cu un pacient ta acudi na por ehempel Departamento di oncologia, Cuido ambulante y tambe Sala di parto. Pa por haya acceso ta necesario pa e bishitante pasa cerca un miembro di Personal di siguridad staciona net dilanti di lift na entrada principal di Hospital na unda lo tuma contacto cu e departamento concerni pa pidi permiso pa otorga e Carnet di codigo di color. Cada color ta identifica e departamento cu bo ta bishita.
2. Carchi di bishitante
E carchi aki ta worde otorga na bishitante cu un validez maximo di 9 dia na momento cu un pacient ta hopi malo y mester di cuido di famia y tambe si bo yiu ta un pacient na Departamento di mucha. Pa haya e Carchi di bishitante ta necesario pa a papia cu e departamento concerni prome cu pasa cerca e Personal di siguridad pa asina nan ta na altura di bo situacion. Na momento cu tur cos ta regla lo bo ricibi di Personal di siguridad un Carchi di bishitante. Pa cada pacient ta otorga 2 carchi di bishitante cu nomber, fam y adres di e bishitante. Tambe ta nota e dia cu a otorga e carchi te e dia cu e ta caduca. Pafo di oranan di bishita ta necesario pa identifica bo mes cu e carchi di bishitante aki y un ID valido.
Na momento cu sosode un accidente inespera y alavez bastante grave Hospital siguramente tin comprension pe situacion y pa es motibo lo permiti pa 4 persona compaña su ser keri den Sala di espera di operacion. Esaki ta solamente den casonan extremo y despues cu Personal di siguridad a consulta cu e Hefe di departamento di Siguridad di Hospital.
Hospital ta pidi encarecidamente pa cada bishitante tene bon cuenta cu e procesonan aki mirando cu e ta pa e bienestar, siguridad y privacidad di cada pacient cu ta worde admiti den Hospital. Tambe ta importante pa recorda un y tur e oranan di bishita cu ta di 11.30 di mainta te cu 1or di merdia. Tambe por pasa bishita entre 6or di atardi te cu 8or di anochi. Pa e departamento di Cuido intensivo y Medium Care por bishita entre 12or pa 1or di merdia y 7or pa 8or di anochi. Pa por subi bay Salanan di Parto mester traha un cita.


text:
NOS EMPRESA
E vision di AWE24 ta pa mantene un plataforma cu ta raporta y categoriza incidentenan pa asina asisti Pueblo den combati problemanan contemporario cu ta afecta nos sociedad. E ta un vision cu mas y mas hende den e sociedad Arubano ta comparti y den varios caso a sa di depende ariba e informacion cu AWE24 a trece padilanti pa yuda completa nan trabao. Pensa aki ariba nos cuerpo policial of companianan di seguro. Mas serca di Pueblo, AWE24 a logra yuda victimanan di entre otro ladronicia pa haya nan pertenencianan bek.
Pa Sales y Marketing por tuma contacto cu AWE24 na e siguiente number y email adres:
- 600-6666,
HISTORIA
Dia 7 di maart 2004, un noticiero bao titulo di 2x24 a cuminsa raporta incidentenan cu ta pasa ariba nos isla. E noticiero tabata wordo raporta pa Sr. Richard Laclé y tabata wordo transmiti tres biaha pa siman for di Caribbean Super Station (CSS canal 24) ariba Cable TV Aruba. Pa e website di Bo Canal 24 esta CSS, Dot 1 Technologies a desaroya un plataforma cu el a duna como titulo Mo-Blog. Esaki ta afkorting pa Mobile-Blogging. E idea, cual temponan aya tabata ser considera inovativo, ta ensera e posibildad pa saka un potret via bo telefon celular, agrega texto, email esaki pa e website y den un instante e fragmento lo parece ariba Internet. Mo-Blog tabata wordo usa pa 2x24 y den su prome try-run a raporta e caida di nos natural bridge y e desaparicion di Natalee Holloway. Sr. Richard Laclé a raporta esaki cu solamente un VGA camera di un Nokia GSM model 6230. Pues e servicio aki tabata e trendsetter y prome noticiero cu a raporta al instante via Internet pa e pueblo Arubano.
Na aña 2008, ariba februari 17 pa ta exacto, e reportero Sr. Richard Laclé a cuminsa bek cu su profesion den e forma di un website bao titulo AWE24. E estilo lo tabata similar cu 2x24 solamente cu e medio lo tabata Internet. Cu e vision mantene un plataforma cu ta raporta y categoriza incidentenan pa asina asisti Pueblo den combati problemanan contemporario cu ta afecta nos sociedad, AWE24 tin como meta pa keda semper un paso dilanti di e competidor. Asina nos ta e prome di a introduci integracion cu Facebook y Twitter y a crea nos propio Boletin di Tempo cu ta agrega datos for di NASA y NOAA. Den e version actual nos ta sigui inova y awor nos ta prome website di Aruba cu a introduci Geolocation, QR code pa bo telefon y un website cu ta HTML5 ready.
DESAROYO TECHNICO
Loke ta haci AWE24 diferente di e competidor ta sinta na e presentacion di su producto. E testamento cu e desaroyo di un website di noticia cu ta wordo traha cu su propio Content Management System (CMS) al final lo resulta den un producto na unda tur cos ta posibel y cu full control ariba e implementacion di e producto.
Akibao tin un lista di algun beneficio cu esaki ta trece cune:
- Mihor seguridad, stabilidad, y capacity-planning ariba servers.
- Ningun limitacion den loke e software y hardware por haci of por brinda.
- Site Performance y page loading-speed cu ningun competidor por vence.
- Minimalisacion di tempo entre raporta y presenta informacion.
- Resolvimento di problemanan of 'bugs' den un periodo mas cortico.
Al final esaki ta resulta na un bishita cu ta duna e lector mas balor pa su tempo dor di mustra e informacion mas liher y den un forma consistente. Den e version aki, e departamentonan technico ta bai asina leu di garantisa 0% down-time pa motibo cu e capacidad di cantidad di bishitante a ser surpasa, manera sa pasa regularmente serca nos competidornan.
SALES Y MARKETING
Si bo ta un comerciante cu kier target e populacion mundial cu ta papia papiamento, e ora AWE24 por ta un solucion. Ademas di ricibi un gran parti di bishitanan local, AWE24 ta ricibi bishitanan regular for di paisnan mane Hulanda, Merca, nos region caribeño y di paisnan habla hispana mane por ehempel Colombia, Venezuela y Costa Rica.
Nos estadisticas interno ta mustra cu luna tras di luna AWE24 ta sigui crece den cantidad di bishitante. E 'metric' (den Hulandes yama meeteenheid) cu nos ta usa pa midi e cantidad di usuarios ta 'unique visitors'. Hopi websites na Aruba ta usa 'hits' of 'page views' pa justifica nan popularidad. Sinembargo, 'unique visitors' ta e unico metric cu ta nabo un indicacion mas preciso di cuanto usuarios ta bishita e website pa luna (den otro palabra, e cantidad di aparatonan cu un IP-ADDRESS unico cu a connecta na AWE24 via Internet pa luna).
Den e luna di mei 2015, AWE24 a ricibi un total di 42,395 bishitantenan unico. Y manera a wordo menciona caba, e cantidad aki ta crece luna tras di luna! Pa tin un mihor indicacion ainda, nos ta conseha cualkier compania pa ehecuta nan mesun market research y den e manera ey evalua pa nan mes e popularidad di AWE24.
Si bo ta interesa y kier mas informacion pa pone propaganda, yama nos libremente na:
- 600-6666 of email nos na: .
TUMA CONTACTO CU NOS!
Feedback na nos servicio ta un aspecto cu nos ta tuma hopi serio. Si bo tin un remarca ariba un incidente por fabor tuma contacto na e siguiente number y email adres: 600-6666,
Si bo ta desea pa pone propaganda of comunicado di prensa tuma contacto cu un reportero na: .


text:
Hinduismo
Hinduismo ta e religion predominante i original di e subkontinente di India. Hinduismo mayoria biaha ta wordú referi manera Sanātana Dharma (un termino sanskrit nifikando "lei di enernidat") dor di su siguidornan. Typonan generiko di Hinduismo ku ta purba di akomoda un variedat di bista kompleho manera Hinduismo Vediko te ku tradishon di bhakti, i tambe den Vaishnavismo. Hinduismo tambe ta inklui tradishonan yogiko anto un gran kantidat di "moralidat diario" basá riba e kerementu di karma anto normanan societal manera kustumbernan di kasamentu. Hinduismo ta formá di tradishon nan diverso anto no tin un fundadó uniko. Entre su raisnan ta e religion historiko di Vedic di India durante e era di heru, anto basá riba esei Hinduismo mayoria biaha ta wordu konsidera komo e religion mas bieu bibante of e "tradishon mas bieu ku ahinda ta wordu praktika" Demographikamente, Hinduismo ta e religion di tres of di quater mas grandi na mundu despues di Christianismo, Islam anto posiblementy Buddismo, ku mas ku 1.000.000.000 di adherente, di kua approksimadamente 1 bion, ta bibá na e rebublika di India. Otro poblashonan signifikante ta na Nepal (23 míon), Bangladesh (14 míon) anto e isla Indonesia di Bali (3.3 míon). Un kantidat grandi di teksto ta wordy klasifika komo Hindu, dividi den tekstonan Śruti ("revelá") anto Smriti ("rekordá"). E tekstonan aki ta diskuti Theología, Filosofía anto Mitologia, anto ta duna informashon tokante and provide information tokante e praktika di dharma (bida religioso). Entre e tekstonan aki, e Vedanan ta e autoridat mas haltu, di mas importante i antuguedat. Otro skriptura importante ta e Upanishadnan, Purāṇa-nan anto e epikonan di Mahābhārata i Rāmāyaṇa. E Bhagavad Gītā, un tratado di e Mahābhārata, papiá dor di e dios Krishna, ta di importansia special.


text:
Oro
Oro ta un elemento kímiko ku e simbolo di Au (latino aurum) anto ku e number atómiko di 79. E ta un metal hopi buská pa traha sen, goias, anto otro arte for di kuminsamentu di historia humano. E metal nativo ta okuri komo pida-pida den tera, anto den vanonan di depositonan natural. Menos komun e ta okuri den mineralnan komo komponente di tera, normalmente huntu ku tellurium. Metal di oro ta denso, moli, brilante anto hopi fasil pa traha kuné i puro. Oro puru tin un koló hel anto ta wordy tradishonalmente konsidera pa ta atraktivo, i ku ta mantene su kolo sin oksida den airu of awa. Oro ta un di e metalnan pa sen ku a sirbi komo un sibulo di rikesa anto balor dor di historia. Standartnan di oro ta e basis pa polisianan monetario. E tambe ta wordu mará na un variedat di simbolismonan i ideologia.


text:
India
India ofisialmente e Republika di India Bhārat Gaṇarājya ta un paisden e parti Oeste Sur di Asia. E ta e pais di siete mas grandi na mundu pa area geografiko, i e di dos mas poblá ku mas ku 1.2 bíon hende. E ta grens ku e Oceano Indiko na parti zuit, e Laman Arabe na parti zuit-west, e Bahia di Bengal na parti zuit-ost, anto e ta parti grensnan di tera ku Pakistan na parti west, China, Nepal i Bhutan na parti nort anto Burma i Bangladesh na parti ost. Den e Oceano Indiko, India ta banda di Sri Lanka i e Islanan Maldiva, tambe e islanan Andaman i Nicobar di India ta parti un grens maritimo ku Thailand i Indonesia.
Kontenido
Historia[editá | edit source]
E historia di India ta kuminsá ku e sivilisashon di e dál di indus, ku a floresé den e parti nort-óst di e subkontinente di india for di e anja 3300 pa 1700 prome ku kristu. E sivilisashon di edat di bròns edat aki a wordu sigui dor di un di heru den e perdiodo vediko, kuá a mira e subimentu di importansia di various reino importante.
E mapa politiko di india den tempu di middeleeuwen tabata un kantidat grandi di reinonan ku teritorionan semper kambiando. Den e siglonan 4 i 5 despues di kristu, e parti nort di India a wordu uní bou di e Dynastia di Gupta. Durante e periodo aki, konosi komo e "gouden eeuw" di india, kultura Hindu ando administrashon politiko a bira hopi avansá.
E religion islamiko a plama riba e subkontinente durante un periodo di 500 anja. Den e siglonan 10 i 11, e Turkonan anto e Afganonan a invadí India anto a establese sultanatonan na Delhi. Den e parti prome di siglo 16, desendientenan di Gengis Khan a drenta india via e parti nort anto a establese e dynastia di Mughal (Mogul), kual a dura 200 anja. For di e siglo 11 pa 15 e parti sur di India tabata dominá pa e dynastianan Hindú di Chola i Vijayanagar. Durante e tempu aki e dos systemanan di Hindu ku Islam a brua den otro anto a laga sierto marka kultural riba otro.
Na 1619 e Britanikonan a establese e prome uitpost na Surtat. Despues den e mesun siglo e Oost Indische Compagnie Britaniko a habri various departamentu di interkambio na Madras, Bombai, i Calcutta, kada un bou di protekshon di mandatonan nativo.
E britanikonan a expande nan influensia den e zonanan aki te ku, den e anjanan 1850, nan a kontrola mayoria di India, Pakistan i Bangladesh. Na 1857, un rebelion den e parti nort di India dirigi pa soldatnan di india ku a mutiná a kousa ku e Parlamentu Britaniko a transfera tur poder politiko for di e Kompania na e gobierno royal Britaniko. Asina e reino a kuminsa administra mayoria di India direktamente anto tabata kontrola e sobra ku tratadonan ku reinan lokal.
Den e parti lat di e siglo 19, e prome pasonan a wordu tuma pa autonomia di India ku e apuntashon di consuladonan di India pa advisá e gobernantenan Britaniko. Kuminsando na 1920, e lider di India Mohandas K. Gandhi a transformá e partido politiko di Congreso National di India den un movementu massivo ku a tene kampaño kontra mandato kolonial Britaniko. E partido a husa resistensia parlamentario i protesta no-violente pa yega na independensia.
Na 15 di Ougustus 1947, India a bira un dominion den e Commonwealth, ku Jawaharlal Nehru komo Prome Minister. Dessatisfakshon entre Hidnunan i Moslimnan a kousa ku Gran Bretania a parti e ex-kolonia na dos den Ost i West Pakistan, ku tabata tin un mayoria Islamiko, anto India, ku tabata tin un mayoria Hindu. India a bira un republika den e Commonwealth ora e la proklama su konstitushon na 26 di Yanuari 1950.
Despues di independesia e partido di Ghandi i Nehru a sigui manda India bou di influensia di Nehru mes i despues su yiu muhé i nietu, ku eksepshonan den anjanan 1970 i 80.
Geografia[editá | edit source]
India ta pertenese na e plato tektoniko di e subkontinente di India. E plato aki a kuminsa move 75 mion anja pasa den e direkshon di e plato di Eurasia. Ora e dos platonan aki a dal den otro, e fenomeno di Subdukshon a tuma lugá den kua e plato di India a baha abou di e plato di Eurasia. Esaki a krea e serunan di Himalaya na parti nort di e pais.
E kosta di india ta midi un 7,517 kilometro na largura, di kua 5,423 kilometro ta di India penisular anto 2,094 kilometres ta di e islanan ku ta pertenese na India. Segun e kartanan hydrografiko di marine di India e kosta ta konsisti di 43% playa di santu; 11% kosta di piedra kual ta inklui klip, i 46% di kostanan di lodo of moeras.
E ruinan mayor ku ta kore dor di India tur ta origina den e serunan di Himalaya ku ta inklui i Ganges i e Bramaputra. Tur dos di nan ta kaba den e Bahia di Bengal. India tin dos archipielago, e islanan di Lakshadweep ku ta un atol di koral banda di e kosta zuit-west di India, anto e islanan Andaman i Nicobar, na parti zuit-ost ku ta volkaniko di origen.
Politika[editá | edit source]
Kultura[editá | edit source]
Arte[editá | edit source]
Religion[editá | edit source]
Sosiedat[editá | edit source]
Referensianan[editá | edit source]
Linknan eksterno[editá | edit source]


text:
Editorial: E MENTIROSO
Mas Evelyn papia na radio o aparece den cualke conferencia di prensa o na television, mas Pueblo ta haya sa ki clase di mentiroso e ta. El a purba sconde tras di su casa, pero e flie ey no a subi. E suerte di su casa ta cu el a haya un Huez Hulandes condescendiente, cu no tin ningun simpatia pa DIARIO o mi persona. Pero, mi ta custumbra caba cu na Aruba no tin husticia, djis un apariencia di dje. Mi a mira demasiado caso cu sentencianan grotesco pa mi bay sinta reacciona riba cada un di nan. Mi ta sigui biba cu e confianza cu algun dia nos lo tin nos propio Hueznan Arubiano, hendenan cu conoce nos idioma y sa interprete corectamente.
Djey el a purba acusa otronan (ridiculamente) di e falsificacion di su nomber, siendo cu e ta aparece bon cla riba e cuentanan bancario di e oficina di abogado fantasma. E ta nenga (inutilmente) te awe cu e ta haya placa extra, aunke e pruebanan ta preto riba blanco den e relatonan financiero di su cuenta, entradanan cu nunca el a declara na su coleganan di Parlamento y cu e ta hayando na bohoti! Ta ki clase di respet o consideracion un persona asina por tin pa su mes? Pa mi, e ta riba un nivel hopi abao, manteni eynan pa e cumulacion di mentiranan cu e ta sigui pak un riba otro. Caminda e ta ekiboca su mes ta den su pensamentonan cu hopi hende ta kere den su inventonan, su falsedadnan, su engañonan. Pueblo no ta bobo, e mester por sa esey, y e por analiza henter e situacion pa su mes, sin e ayudo di prensa o partidonan politico contrario.
Evelyn tin hopi pa responde pe, y e momento lo mester yega cu e ta bay realiza cu su carera politico ta yegando su fin, destroza pa su propio inconciencia y su afan di no enfrenta e berdad y duna e splicacionnan cu ta bin al caso. Sigui sconde, sigui fabrica mentira tras di mentira, sigui purba gaña otronan (y su mes den e proceso) no ta bay yude recupera ni un crenchi di su credibilidad. Con e por sigui gaña e coleganan di su mesun partido mi no ta compronde, mescos cu mi no ta compronde tampoco di con nan no a yame internamente pa e duna e aclaracionnan cu e mester duna na nan, sin purba gaña nan o su mes. E ta un asunto cu e por maneha internamente, con tal cu e comporta su mes honestamente y e bisa e cosnan manera cu nan ta, leu di e boshi di mentiranan cu el a inventa pa purba sconde su culpabilidad.
Ni e ni su tata ta den e posicion di lanta caso contra DIARIO, djis pretende cu di nan propio boluntad nan no kier hacie, y cu nan ta conforme cu e sentencia (no convincente) di e Huez Hulandes cu a dicidi di faborece nan alegando un acusacion cu no ta aparece den ningun di e articulonan cu DIARIO a publica! Hendrik tambe tin hopi ainda pa aclarea tocante su relacionnan cu e narcotraficantenan cu a pasa via Aruba y/o a conduci nan negohsinan sushi via nos isla. Djis corda riba e nomber di Ocando, Cargozaak, Sanchez y Bermudez, pa simplemente menciona algun di nan.


text:
Accidente frontal cu basta problema a pone cu detencion a cay
E por ta un “intento di asesinato”….
ORANJESTAD (AAN): Diahuebs atardi Polis a haya nan mes den un situacion basta complica na momento cu un accidente a tuma lugar riba e caminda di Noord. E accidente tabata entre un Toyota Tercel y un Altezza. Na momento cu Polis a cuminsa tuma declaracion di ambos partido envolvi den e accidente, aki ta unda cu cos a bruha. Ta parce cu un Pareha cu a discuti fuertemente cu otro te na unda cu arma blanco aparentemente a worde saca, ta esnan meti den e accidente.
Segun version cu DIARIO por a ricibi ta cu e dama a splica na Polis cu enberdad e cu su pareha a discuti fuertemente cu otro y na dado momento el a core bay pa busca ayudo. E dama a sigui splica na Polis cu dado momento e chauffeur den e Toyota Altezza a “manda e auto riba dje”, y esaki den nivel hudicial na Aruba, ta ser considera como intento di asesinato.
Polis na su turno a keda den duda mirando e storia di ambos persona.
Polis a detene e chauffeur di e Altezza, pero despues di a scucha su version na Warda di Polis, a opta pa lage den libertad. Algun testigo tambe a splica na Polis con nan a mira cu e chauffeur manehando e Toyota Tercel tabata esun cu a core den direccion contrario pa asina ocasiona e accidente. Ambulance a presenta na e lugar pa brinda asistencia medico.
Polis a tuma declaracion di ambos, y a avisa nan pa entrega keho na Departamento di Recherche.


text:
Castigo di 8 aña duna na Jason Mathilda, pa hinca Gilbert Regales mata
ORANJESTAD(AAN): Diabierna na corte a huez a duna su veredicto den un caso contra Jason Mathilda., kende a wordo acusa di a kita bida di Gilbert Regales door di hinke cu cuchio.
Algun siman pasa e caso a wordo trata y fiscal a exigi 8 aña incondicional contra e acusado, kende durante un pelea dilanti di Bam Bam Café aña pasa, a hinca Regales na su garganta.
Huez a bisa cu e ta rechaza defensa di parti di abogado di J.M, cu J.M lo no tabata tin intencion di tuma bida di e victima.
Segun huez, despues cu J.M na varios occasion a nenga cerca polis cu e tabata esun cu a hinca Regales, na dado momento el a admiti cu intencionalmente el a hinca e victima na pecho y garganta pa tuma su bida.
Durante tratamento di e caso den corte J.M a bisa huez cu door di rabia el a bisa cu intencionalmente el a kita bida di Regales y cu no tabata su intencion di berdad.
Huez a bisa cu e no ta kere e storia ey, pasobra despues di algun siman despues cu el a admiti cu el a hinca Regales, ainda e tabata bisa cu el a hinke pa kita su bida.
Abogado di J.M a bin cu e defensa tambe cu J.M a actua den defensa propio, pero huez a rechaza esey tambe.
El a bisa cu durante e problema cu tabata tin entre amigo di J.M y Regales, J.M tabata den auto y el a scoge di Sali bay y hinca Regales mes ora.
Huez a bisa tambe cu e no a haya evidencia cu J.M mester a saca un cuchio pa defende su curpa.
Huez a menciona tambe cu rapport di reclasering ta mustra cu tin chens basta grandi cu den futuro J.M por comete mesun tipo di crimen atrobe, si e no wordo trata debidamente.
Huez a dicidi di bay di acuerdo cu exigencia di fiscal y duna Jason M. 8 aña di castigo incondicional.


text:
Archivo di March, 2011
Cumpleaños Diamars 29 Maart 2011
Awe a cumpli 19 aña : Kyra Luchtenberg cu ta cu vakantie na Aruba. E ta haya pabien di su mama June, su tata Hennie, su ruman Soraida y su amigo Mustafa. Tambe di su omonan, tantanan, primo y primanan na Hulanda, Aruba y Merca. Specialmente di su padrino Patrick cu tambe ta haci aña awe.
Partimento di sla entre polis y presonan den KIA dialuna atardi
Poder den KIA keto bay den man di presonan…
Team di Aresto y Riot Team no por a listra prison ayera!
ORANJESTAD (AAN): Den KIA na Santo di Patia keto bay e poder ta den man di e presonan. Un preso appel putri e momentonan aki tin KIA bao di tension. Ta netamente e preso cu ta sinti su mes e star den KIA y cu te hasta ta exigi filmacion den su casonan den corte estilo O.J. Simpson.
Despues cu presonan mes a provoca cu accion riba dak dia 20 di Februari, tur cos a cuminsa lora y e berdadnan den KIA a bira publico.
Despues di fraude a haci diferente cambio den e proceso di otorga paspoort
Sharin Luydens, directora di CENSO
ORANJESTAD (AAN): Na Censo manera Ministerio Publico a anuncia tin un detencion cu a cay. Tur cos tin di haber cu falsificacion di pasaporte. Den un entrevista cu Sharin Luydens directora di Censo, el a splica cu for di momento cu a descubri iregularidadnan na Censo a bay over na separa e funcionnan of servicionan di cada empleado na Censo. Un extra control riba cada proceso tabata necesario.
Fashion Cocktail pa introduci ‘Aruba in Style ‘ na e conferencia di turismo CATA
ORANJESTAD (AAN): A tuma lugar den Renaissance Mall – un di e sponsornan di Aruba in Style 2011, un fashion cocktail pa e participantenan di e Conferencia di Turismo (CATA).
Gerente General di Renaissance Paul Gielen, Miriam Dabian di ATA y Evelin Wever di Aruba in Style, a duna bonbini na tur invitado di exterior, representantenan di hotel y tour operators di Aruba, Gerencia y staff di ATA y AHATA. Un fabuloso presentacion di modelonan espectacular luciendo diseño di boutiquenan di renombre, manera Carolina Herrera, BCBG, Kenneth Cole, Gottex y Ermenegildo Zegna.
Sucedido den fin di siman ta distinto na e desaroyonan comun den nos comunidad
Prome Minister Eman conmovi:
ORANJESTAD (AAN) – Dialuna mainta, gobierno a tene su conferencia semanal di prensa, den cual Minister Presidente mr. Mike Eman a hiba palabra. E dignatario a cuminza pa expresa cu den fin di siman nos a haya señalnan bastante distinto na e desaroyonan comun den nos comunidad, y por a nota cu e ta conmovi cu e sucedido. Premier Eman a referi na desaroyonan negativo riba e calidad di bida y relacionnan den e nucleo familiar na Aruba, cu ta un aspecto cu tin gobierno hopi preocupa.
Minister di Deporte dr. Richard Visser a ricibi e medayistanan di Landamento y Atletismo Inter Insular
ORANJESTAD (AAN)— E delegacion di Aruba a yega diadomingo atardi laat for di Corsou, despues di un fin di siman sumamente exitoso di encuentronan deportivo, specialmente den e deporte di Landamento y Atletismo. Na Aeropuerto International Reina Beatrix, e delegacion a keda ricibi pa su excelencia Minister di Deporte dr. Richard Visser cu a duna e atletanan un cordial bonbini den VIP-Room di Aeropuerto y a felicita cada un personalmente cu nan logro excepcional na isla di Corsou.
Gobierno haciendo su maximo esfuerzo riba continuidad di Marina Hulandes na Aruba
Prome Minister a enfatiza:
ORANJESTAD (AAN) – Prome Minister mr. Mike Eman a referi, den conferencia di prensa, na e posicion di Marina Real na Aruba, den sentido si e ta keda of ta bay. E dignatario a duna di conoce cu den tres ocasion gobierno a tene reunionnan intensivo cu e Minister di Defensa di Hulanda y a haci un apelacion na su persona pa tene cuenta cu e balor di Marina na Aruba; e aspectonan geopolitico, e aspecto di contribucion cu Marina tin pa Aruba mes, y su refleho tambe pa stabilidad y inversion.
Trabaonan a cuminza pa bashamento abao di ex Texas
ORANJESTAD (AAN): Dialuna despues di merdia por a mira cu trabaonan
pa bashamento abao di Ex Texas den Oranjestad a cuminsa.
A cuminsa cera e hekinan rond di
e lugar pa asina awe mainta probablemente cuminsa kita cierto material manera beam y zink.
Pa diasabra ta intencion di basha e lugar mas y sigui mesora cu e limpieza.
Partimento di sla entre dos guardia di seguridad
ORANJESTAD (AAN): Tabata basta laat den oranan di marduga riba diadomingo ultimo, central di polis a dirigi patruya di distrito Noord na un high rise hotel. E presencia di polis ta relaciona cu bringamento, pero a resulta cu dos guardia di seguridad y nan superior tabata discuti cu otro. E discusion a sali for di man y a tuma lugar partimento di sla. Ambos partido ta acusa otro kende a cuminsa. Locual ta e homber di inicial F.D. a mustra polis un corta chikito na su lip parti abao y tabata keha di dolor na su pia robez. Mientras e homber B.M., a mustra herida di kap na parti patras di su cabez y diferente rascal na cara y garganta.
Accion morocoy di cuerpo di Bombero
ORANJESTAD (AAN): Cuerpo di Bombero tabata riba un accion di morocoy. Den entrevista cu Davni Roza, el a splica cu nan a haya un reunion cu Minister di Husticia pa atende cierto punto, cual tabata tin hopi tempo pega. Aparentemente departamento di personal di Gobierno ta hincando gobierno den un problema basta serio. E tardanza riba e procesonan ta trece disgusto cera empleadonan publico y ta pone trahadornan protesta den diferente forma. Davni Roza, presidente di SINBA a splica cu e reunion cu Minister a bay den bon ambiente, mirando cu nan mes no kier bay den accion y perhudica nan mesun hendenan y e pais.
Gobierno a aproba ley cu lo beneficia 40 hoben pa aña
En cooperacion cu Marina Real:
ORANJESTAD (AAN) – Minister Presidente mr. Mike Eman, a elabora den conferencia di prensa semanal di gobierno, dialuna, tocante un ley di sumo importancia cu Conseho di ministronan a aproba, y cu ta regarda e ministerionan di Husticia y Enseñanza, y di Asunto Social, y ta dirigi na nos hubentud. Minister Presidente a duna di conoce cu e ley aki, esta e “Landsverordening Sociale Vormingsplicht” y a yega mientras tanto na Raad van Advies, y e ta sumamente importante debi cu e ta bay crea otro trayecto mas, banda di school, reclassering y Enseñanza pa Empleo, unda cu e hobennan cu a perde e caminda pa bay den un desaroyo sano den nan bida, ta bay haya un oportunidad pa mehora nan mes y haya atrobe un trayecto pa sigui, sea den educacion of di biaha den e mercado laboral.
Aruba a logra dos puesto pa weganan Pan american Nigel Ras y Stuart Smit, rumbo pa Guadalajara, Mexico
ORANJESTAD (AAN)— For di Lima-Peru, ARTBO a ricibi e grato noticia cu e seleccion di ARTBO consistiendo di 4 atleta den persona di Aischal v/d Linde, Nigel Ras, Monica Pimentel y Stuart Smit, Aruba a logra dos (2) puesto pa e Weganan PanAmericano, cu lo tuma lugar na Guadalajara- Mexico proximamente. Despues di 2 dia di competencia den Coliseo Mariscal Casares, unda cu 27 pais di e 42 miembronan di Pan Americano Taekwondo Union a competi pa e 92 puestonan pa e Weganna. E pais Mexico no mester a competi, mirando cu ta e pais organisador lo competi completamente den tur 8 categoria.
Violencia domestico: Mira te unda e por yega!
ORANJESTAD (AAN): Locual a sosode na Pavia ta djis un caso mas riba e lista largo di situacionnan di violencia domestico cu ta sosode diariamente riba nos isla. Tin demasiado pareha ta bibando den un relacion na unda violencia, menaza y abuso ta parti di e “amor” pa otro. Pero pa un motibo of otro, nan NO por biba cu otro pero nan NO por biba sin otro tampoco!
E problema ta cu, si nos tur sigui keda cu nos mannan crusa, cu e tendencia aki lo sigui crece y bira parti di nos costumbernan. Pasobra si tende bon, henter famia, tur amigo, tur colega y tur amistad, incluyendo Polis, tabata bon na altura di e relacion violento y problematico di e pareha aki. Awor cu e situacion a bay for di man, awor tur hende ta bira wak otro y busca un banda pa culpa. Pero, si nos a actua como sociedad prome, nos por a evita cu e situacion aki ta bay for di man asina.
Tin proceso largo pa evita matrimonio ficticio
Directora di Registro Civil y Censo
ORANJESTAD (AAN): Henter e situacion di fraude descubri, a trece su consecuencianan tambe na e departamento aki, caminda mester a bay separa e servicio y haci algun otro cambio mas, segun e directora Sharin Luydens. E departamento en realidad tin dos administracion: Bevolkingsregister y Burgerlijke Stand. E ultimo aki ta pa registra esnan cu kier casa na Aruba. E no ta un procedimento simpel ora cu ta trata di un matrimonio entre un Hulandes y un no-Hulandes.


text:
Laman Mediteranio
E Laman Mediteranio ta un laman ku ta konekta na e Oceano Atlantiko anto ta sorondoná dor di e region mediteranio anto kasi kompletamente ta será ku tera: na parti nort dor di Anatolia i Oropa, na parti suit dor di Nort Afrika, anto na parti ost dor di e Levante. E laman ta teknikamente parti di e Oceano Atlantiko, aunke e ta normalmente identifiká komo un kurpa di awa seperá.
E nomber mediteranio, kemen "Mei-mei di tera" (for di medius "mei-mei" anto terra "tera"). E ta kubri un area aproksimá di 2.5 million km² , pero su konekshon na e Atlantiko (e staat di Gibraltar) ta solamente 14 km hanchu. Den oceanografia e ta tin biaha yamá e Laman Mediteranio Eurafrikano of e Laman Mediteranio Oropeo pa distingue for di laman mediteranio na orto lugá.
E Laman Mediteranio tin un profundidad averahe di 1,500m anto e puntu mas profundo ta e Profundidat di Calypso den e Laman Ioniko.
E tabata un ruta masha importante pa merkantenan i biahantenan di tempunan antiguo ku a hasi interkambio i komersio hopi mas fasil den e region pa e kulturanan emerhente - esunan Mesopotamiano, Egyptiko, Phoenisio, Kartaheniko, Iberiko, Griego, Macedoniko, Illyrio, Thrasiano, Levantino, Galliko, Romano, Albaniko, Armeniko, Arabier, Berber, Yudiu, Slaviko i Turko. E historia di e regiom mediterianio ta krusial pa kompronde e desaroyo di mayoria di e sosiedatnan moderno.


text:
March 19, 2014 / Lokal
Dwigno Puriel sekretario di Sentro Dominguito den deklarashon na EXTRA... “FRAPANT TA NET NA MOMENTU DI ABORDA TA DETENE E TRES FUTBOLISTANAN” ...laga hustisia prevalesé.....
HOBENNAN LIKIDA TABATA NA RUDIA??
TA PREMIRA PROBLEMA SERIO NA METEO
DEFENSA ULANDES LO HASI INVESTIGASHON RIBA HUMA ISLA
...Ministerio Públiko ta anunsiá...
Klientenan ta kontestá...
VBC ta splika ku….
Hopi malkontentu
DIA INTERNASHONAL TRAHADO DEN BIENSTAR TA UN DIA PA TRESE UNION
© 2013-15 Extra - Notisia di Korsou


text:
Ahuste di tarifa di awa entregá ku trùk di Aqualectra.
Aqualectra ta informá ku entrante 1 di yanüari 2015 a adaptá e tarifa di awa, entregá ku trùk di Aqualectra. E tarifa nobo pa entrega di awa ku trùk di Aqualectra, ta konsistí di tres komponente:
1.Gastu di e tarifa pa küp,(*) ku ta keda stipulá tur luna pa Gobièrnu después di konseho di Bureau Telecommunicatie & Post (BTP).
2.Gastu fiho pa kada transporte di awa
3. Gastu variabel relatá na kada un küp ku e kliente kumpra.
Un kliente ta kumpra 1 küp di awa basá riba e tarifa di awa promedio stipulá pa Gobièrnu:
Un kliente ku kumpra 2 küp di awa, basá riba e tarifa di awa, promedio stipulá pa Gobièrnu ku ta entregá den 1 kareda:
Un kliente ta kumpra 2 küp di awa, basá riba e tarifa di awa promedio stipulá pa Gobièrnu ku ta entregá den 2 kareda:
Pa kada küp ku bin aserka, e gastu promedio i gastu variabel ta kambia.
Pa kada kareda èkstra ku kore tambe e gastu fiho ta kambia.
*tarifa promedio entrante 1 yanüari 2015 ta; Nafl.10.3446
Pa mas informashon por tuma kontakto 4632502/ 4632535


text:
Depresiashon
Depresiashon (na hulandes: afschrijving) ta un término ku ta keda usá den kontabilidat ora ta referí na redukshon di balor di un propiedat di un kompania. Esaki ta de echo un estimashon di kuantu un propiedat a keda usá pa generá ingreso. Pa kalkulá e montante di depresiashon mester di lo siguiente: e kosto, e balor residual i e durashon di e propiedat. Tur e propiedatnan ku un kompania ta doño di dje, mester wòrdu depresiá anual. Na mundu tin diferente provishon pa kon atendé ku depresiashon. E provishonnan aki ta varia pa pais, pero tambe tin sierto stándartnan internashonal ku sierto personanan hurídiko mester tene kuenta kuné. Tin diferente manera pa kalkulá e montante anual ku mester dedusí for di e balor di kompra di e propiedat. Ta trata aki di: método di liña rekta, método di redukshon di saldo, método di e suma di dígitonan i método di uso.
Kontenido
Método di liña rekta[editá | edit source]
Ku e método di depresiashon aki ta dedusí anual un montante igual for di e balor inisial di e propiedat. Ta yega na e montante ku mester depresiá anual dor di kita e balor residual for di e balor di kompra i despues dividí e resultado dor di e durashon.
E fórmula di kalkulo ta: ( kosto inisial - balor residual ) / durashon = gastu di depresiashon
Ehèmpel
Kompania A ta kumpra un vehíkulo pa un balor di fl. 50.000,-. E durashon ekonómiko di e vehíkulo ta 3 aña. Despues di e tres añanan aki e vehíkulo su balor residual ta fl. 5.000,-.
( 50.000 - 5.000 ) / 3 = 15.000 esaki ta lokual mester depresiá anual durante e tres añanan.
Método di redukshon di saldo[editá | edit source]
Akinan ta depresiá un montante haltu den e promé añanan di uso di e propiedat i mas lat un montante mas abou. Ku otro palabra ta baha e montante di depresiashon gradualmente. Pa kalkulá esaki ta hasi uso di un porsentahe fiho. Anual ta kalkulá un porsentahe di e balor den buki di e propiedat. Ku e balor den buki kier men: e kosto inisial di e propiedat ménos e depresiashonnan akumulá.
E fórmula di kalkulo ta: balor den buki x porsentahe depresiashon = gastu di depresiashon
Ehèmpel
Kompania B a kumpra un propiedat na balor di fl. 30.000 i ta depresiá esaki degresivo ku un porsentahe di 20% anual. E tin un durashon di 3 aña.
Método di e suma di dígitonan[editá | edit source]
Serka e método aki ta kalkulá e tasa di depresiashon dor di relatá e añanan restante ku e bida inisial di un propiedat. Ta hasi uso akinan di dígito.
E fórmula p'e kalkulo: añanan restante di e propiedat / suma di añanan den dígito x ( kosto inisial - balor residual )
Ehèmpel
Kompania C tin un propiedat ku kosto di kompra di fl.100.000 kual lo tin un balor residual di fl. 20.000 despues di 4 aña.
E suma di e digitonan ta pues: 4 + 3 + 2 + 1 = 10
E montante total ku mester depresia den e 4 añanan ta: kosto inisial - balor residual = 100.000 - 20.000 = 80.000
Método di uso[editá | edit source]
Ku e método aki ta depresiá e propiedat a base di su uso. E tasa di depresiashon ta e uso òf e produkshon na kantidat. Ta dividí e total produkshon den e produkshon di e aña aktual i despues ta multipliká e resultado ku e montante total ku mester depresiá. E fórmula pa e kalkulo ta: produkshon aktual / total produkshon x ( kosto inisial - balor residual )
Ehèmpel
Kompania D tin un mashin ku por produsí 200.000 artíkulo durante su bida ekonómiko. A kumpra e mashin pa fl. 50.000,- i esaki tin un balor residual di fl. 10.000,- E produkshon den e promé kuater añanan ta lo siguiente:
E montante total ku mester depresiá ta: 50.000 - 10.000 = 40.000


text:
May 8, 2014 / Lokal
STUDIANTENAN DI UOC TA SIGUI MAL KONTENTU
LOTE 100 KILO KOKAINA KONFISKA ABORDO INSELAIR
Tin studiantenan ku ta kue djòp pa paga skol.... REGLANAN NA UOC NO TIN MESTER TA TANTU ESTRIKTO ...Por baha gastu riba èrkonan sendé henter dia den klas...
...despues di a hunga ròl di pastor na St. Maarten...
Herman Behr (VBC)...
Asosashon di Kontratistanan ta para ariba: AAV NO TIN NIUN MIEMBRO DI SGTK DEN SU SERVISIO Pues no por kumpli ku CAO
Di akuerdo ku loke SOAB a konstatá....
KETU BAI SKARSEDAT SEN LARGA
Burokrasia i inkapasidat chokando ministerio SOAW....
HOBEN NO TA MIRA GRAVEDAT DI KOMPLISIDAT DEN KASO LADRONISIA
“CUROIL TA SUMINISTRA DREAMLINER 787-900 KU JET-FUEL”
Tanten Venezuela no ta los dòler....
Selebrando dia di mama…
© 2013-15 Extra - Notisia di Korsou


text:
Gobierno a termina acuerdo di opcion y stop negociacion cu Southwest
ORANJEDSTAD(AAN)– Ayera Gobierno di Aruba a manda un carta pa Southwest Horeca Development N.V. den cual nan ta notifica Southwest cu mirando cu nan no a cumpli cu e rekerimientonan di e.o. presenta un Shareholders’ Agreement, un financiamento concreto di e capital di inyeccion (equity financing) y fondonan necesario pa construccion di e proyecto di Hard Rock Hotel & Casino na e localidad di ex-Bushiri, ta termina e acuerdo di opcion pa e tereno y stop tur negociacion cu Southwest.
Tabata fin di augustus 2014 cu Gobierno a bay de acuerdo cu un otro extension mas pa duna Southwest e oportunidad di cumpli cu e rekerimientonan minimo.
Esaki despues cu Southwest lo a informa Gobierno cu nan tabatin negociacionnan hopi avansa cu un financiador y cu nan banco local lo tabata dispuesto pa extende e garantia bancario.
Debi na no cumplimiento Gobierno a dicidi di retira di e negocacion y termina e acuerdo di opcion pa e tereno.


text:
Homber cu no kier a tende y a ofende polis a keda deteni.
ORANJESTAD(AAN)– :E homber riba e foto aki a keda deteni pa polis despues cu a hala su atencion na mas cu un ocasion. E tabata presente riba su bicicleta banda di e actividad di e ministernan nobo. Durante e actividad aki parce el a bai mucho cerca cu su bicicleta y te hasta a stroba esnan cu tabata transmitiendo. A hala su atencion y polis a core cune. Na final el a bolbe y un biaha mas a cuminsa busca problema. Polis a pase un klop levemente na su atras y el a sali core cu bicicleta sin luz.
Na mes momento el a ofende polis y coba mama.Polis a haya cu ta mihor detene pa evita mas problema pa e anochi.Riba e homber a haya un wiri, un arma blanco, bijbel y muts. El a ser hiba warda y mescos e bicicleta sin luz.
Mas despues el a ser laga den libertad despues di un scual bon mereci. Asina mes geboei ainda e tabata menaza e polisnan.


text:
February 25, 2014 / Front Page
Lokal
HOPI STUDIANTE HAVO/VWO-4 LO POR KEDA PERHUDIKA!!
...relashoná ku akusashon i insinuashonnan...
Aruba
Un otro hoben deportista di apenas 16 aña lo pone nomber di Aruba resona den exterior!
Trabou di prevencion dunando bon resultado PUBLICO CU MIHO COMPORTACION DURANTE CARNAVAL DI MUCHA A detene varios chauffeur burachi
Minister President Mike Eman a topa cu Cuerpo Consular
Den e Bembe
Ku un homenahe na e kultura ‘Vallenato...’
© 2013-15 Extra - Notisia di Korsou


text:
Guera Friu
Periodo di enemistad (1945-1989) entre e capitalismo West y e communismo Oost, na unda nunca nan a cuminsa cu un berdadero guera entre e dos paisnan poderoso Merca y Union Sovietico. E enemistad aki a tuma luga na un nivel politico, ideologico, economico, tecnologico, militar y informativo. Nan nunca a tuma accion directo contra otro, nos por yama cu esaki tawata un guera 'friu'. E tempo aya tawatin hopi tension rond mundo. Nan a marca masha grandi mes den historia di guera na mita di siglo XX.
Termino di e nomber[editá | edit source]
Depues Di Dos Guera Mundial Merca y Union Siovetica (awo: Rusia) tawata e paisnan esun di mas poderoso rond mundo. Ta bisa cu Guera Friu tawata un tempo unda tawatin hopi menasa y cu lo ataca otro cu arma. Nunca a tuma luga, pero semper hende tawata cana cu hopi miedo. Nunca tawatin victoria of honor. Por bisa tambe Di Tres Guera Mundial of Guera Friu.
Antecendete[editá | edit source]
Tin masha desacuerdo over di e cuminsamento di Guera Friu. Mayoria di e historiadonan ta sten cu e guera aki a cunsa na cabamento di Di Dos Guera Mundial, otro ta bisa cu el a inica na cuminsamento di Prome Guera Mundial. E doctrina di capatilismo y comunismo a boks cu otro na 1917, unda Rusia a sali victorioso. Ta bisa cu Rusia tawata e prome pais comunista. Esaki tawata e prome sosodemento cu a hiba un considerabel erosion di e Rusia Mericano. Algun evento despues di Prome Guera Mundial a fomenta sospecho y desconfiansa entre e Mercano- y Sioveticonan: e idea di Bolshevists tawata pa caba cu capitalismo y introduci e sistema di comunista, e retiro di Rusiano despues di II Guera Mundial tras di e firma di Tratado di Brest-Litovsk cu Imperio Aleman, e intervencion di Merca pa sten Movimento Blanco durante e Guera Civil Rusia y e rechaso di Merca a duna di conoce cu diplomaticamente na Union Siovetica na 1933.
Oost y West hunto[editá | edit source]
Na aña 1938 Hitler tabata kier Checoslovakia, paso eynan tabatin hopi Alemannan, su hende.
Francia y Gran Britania a invita Alemania y Italia den un Conferencia di Munich na aña 1938 na unda nan a dicidi pa duna Hitler mita di Checoslovakia en cambio pa paz. Union Sovietica no a wordo invita.
Na maart 1939 Hitler a tuma ful over Checoslovakia, ful e pida na unda nan no a palabra. Francia y Gran Britania a busca e tempo ey contacta cu Stalin, pero Stalin haya e sensato pa no cay un tratado di atake cu Hitler. Na september 1939 Hitler y Stalin a ocupa Polonia y nan a parti e pais. Francia y Gran Britania a declara Hitler rib'e guera. E Di Dos Guera Mundial a cuminsa.
Na 1941, situacion di guera a cambia. Alemania a gana Union Sovietica. Merca tambe a bay guera cu Alemania. E enemigo di Hitler mester a traha hunto. Nan a haci lo siguiente:
- Gran Britania y Merca a manda material monderno di guera pa Union Sovietica.
- Churchill, Stalin y Roosevelt a discuti over Europa. Den un tratado, Carta Atlantica, na unda Europa no mag di wordo ocupa. P'esey e pueblo Europeo a haya autodeterminacion: e derecho pa kies nan mesun gobierno.
- E tres lidernan a discuti referente na e guera contra Hitler. Na aña 1944 Gran Britania y Merca a kere cu ta bay cuminsa un antoho na West-Europa.
Na aña 1943 e situacion di guera a cambia. Union Sovietica a derota e ehercito Aleman na Stalingrad y a cuminsa cu avance den Europa. Stalin tabata kier su poder bek na e zona unda Union Sovietica tabatin na aña 1941. West no tabata kier esey, pero Union Sovietica tabatin mester di Hitler pa derota.
E Tres Lidernan Grandi a reuni na februari 1945 na un Conferencia di Yalta.
- E minister-presidente Britanico: Churchill
- E presidente Mericano: Roosevelt
- E lider partido Ruso: Stalin
Nan a palabra tocante e ambito di influenca den Europa. Nan a palabra cu cua pais lo tin influencia den cua zona di Europa. Durante e conferencia aki tambe a wordo palabra cu Union Sovietica di Berlin ta bay wordo parti den devocion pa un periodo entre e aliadonan. Francia y Gran Britiania no tawata mas cu e paisnan poderoso na 1945. Nan a perde nan colonia, paso e habitantenan di e zona ey tabata ker biba indepediente. Francia y Gran Britania a perde bou di tur circunstancia hopi placa door di e guera. Specialmente Francia cu tabata tin hopi daño di guera.


text:
Television
Television of tv (pronuncia: televishon) ta un medio di telecomunicacion pa transmití i risibí imagen ku ta move. Mayoría biaha, e imagennan aki ta bini akompañá pa zonido. 'Television por referí tambe na 'sèt di televishon', 'programashon di televishon', 'transmishon di televishon'.
E palabra "television" ta bini for di un kombinashon di dos idioma; Tele (Griego [tῆλe]) y kier men distansia. Vision (Latin "visio", di 'vis', kier men vishon)
"World Television Day" (Dia di Televishon) ta wòrdu celebrá dia 21 di november den pa konmemorá e fecha ku a celebrá na 1996, ku ta e prome "Forum Mundial Dia di Television pa e Nashonnan Uní".


text:
April 17, 2014 / Lokal
...wes Van Dam van Isselt a tuma desishon... UN SIMAN PA KASO MAGNUS KEDA TRATA DEN SALA DI KORTE ...den luna di ougùstùs próksimo...
Djadumingu:
...di akuerdo ku Luigi Florentina alias Pretu... WIELS MESTER KAI SI NO KORSOU I E RIKUNAN LO PERDE PODER ...”e intelektual ta hende grandi i no ta payaso”...
...Fiskal Rip a indiká... KASO MAXIMUS TA ANDANDO For di desèmber EXTRA a publiká esaki, pero fiskal Schoop a desmentí....
...di akuerdo ku abogado Alicia Blonk... DETENSHON DI CARLOS NA RIO CANARIO TA INHUMANO ... fiskal Rip: a ofresé p’e bai Blòk 4 òf 6 den prison...
Den kaso di atrako riba Carnival Casino...
For di awe:
...Pa estrechá e lasonan pa futuro... KONSUL I KOMUNIDAT CHINES KOMO WESPET NA COCA-COLA ...Tin sugerensia pa chinesnan paga den forma digital...
Sigur djadumingu 20 di aprel: WARDA KOSTA LO TA ESTRIKTO DEN NAN KONTROL SIMAN SANTU Lo no tolerá jet-sky kore meimei di hendenan ku ta landando
Edson Ignecia:
...Minister Jardim...
© 2013-15 Extra - Notisia di Korsou


text:
March 18, 2014 / Lokal
...Riba su página di Facebook... VIKTIMA ASESINA A PONE “TIN ALGU TA TENEMI PA NO MATA MI MAMA” ...Shendrick a bisa: “Mi a bai Killer College”...
...Korpodeko a reuní riba yudansa InselAir...
...despues di a pone ultimatum...
Chata den su análisis ta bisa ku....
Parlamentario Melvin Cijntje den karta pa minister Balborda....
Despues ku minister a duna òrdu pa habri nan porta bèk:
Chinesnan lo no hala kaso di fondo aden:
Den kaso atrako dilanti MCB Bank Brievengat:
Fiskal mr. Schoop....
riba lista pa Gemeenteraads verkiezingen NATALIE WANGA, UNIKO KANDIDATO DI ISLANAN DI HULANDES KARIBENSE PA LEIDEN ...Mañan 19 di mart...
Gobièrnu di Kòrsou mester hasi algu:
© 2013-15 Extra - Notisia di Korsou


text:
Dinosourio
Dinosourionan ta un grupo diverso di animalnan ku tabata domina e vertebratenan terestral pa mas ku 160 mion aña, for di e periodo Triasiko (mas o menos 230 mion aña pasá) te ku e final di e Krijt (mas o menos 65 mion aña pasá). E eksinshon di mayoria tipo di dinosaurio a okuri den e evento di ekstinshon di e Krijt-Tertiario. E rekort di fosilo ta indika ku paranan a evolushona for di dinosourionan durante e periodo Jurasiko. Un par di nan a sobrevivi ekstinshon anto den systemanan di klasifikashon moderno para ta konsidara un tipo di dinosourio - e uniko grupo ku te ahinda ta na bida.


text:
Kiko Beibel Ta Bisa Tokante Boluntat Liber? Ta Dios Ta Determiná Bo Destino?
E kontesta ku Beibel ta duna
Dios a duna nos un boluntat liber, esta, e kapasidat pa tuma nos mes desishonnan. No ta Dios ta kontrolá nos bida ni nos no ta mará na un destino. Laga nos wak kiko Beibel ta bisa riba e punto akí.
Dios a krea hende den su imágen. (Génesis 1:26) Distinto for di bestia ku ta djis bai tras di nan instinto, nos tin e kapasidat di reflehá e kualidatnan di nos Kreador, manera amor i hustisia. I meskos ku nos Kreador, nos tin un boluntat liber.
Básikamente, ta nos mes ta disidí nos futuro. Beibel ta animá nos pa “skohe bida . . . dor di obedesé [Dios] su bos,” esta, skohe pa obedesé su mandamentunan. (Deuteronomio 30:19, 20, Beibel Santu) E opshon akí lo no tabatin sentido i lo tabata asta kruel si nos no tabatin un boluntat liber. En bes di fòrsa nos pa hasi loke e ke, Dios ta animá nos di kurason: “Mara bo a pone atenshon na mi mandamentunan! E ora ei bo pas lo tabata manera un riu.”—Isaías 48:18, Beibel Santu.
Nos éksito òf frakaso no ta mará na destino. Kiko ku bo ke logra den bida, bo tin ku traha pa alkans’é. Beibel ta bisa: “Tur loke bo man haña pa hasi, hasié ku tur bo forsa.” (Eklesiástes 9:10, Beibel Santu) E ta bisa tambe: “E plannan di hende balente siguramente ta kondusí na abundansia.”—Proverbionan 21:5, Beibel Santu.
Boluntat liber ta un regalo presioso di Dios, pasobra esei ta permití nos stim’é ku “henter [nos] kurason,” no pasobra nos ta sinti nos fòrsá, sino pasobra ta nos mes ke.—Mateo 22:37.
No ta Dios ta kontrolá tur kos?
Beibel ta siña nos ku Dios ta Todopoderoso, esta, ku su poder no tin límite. (Yòb 37:23; Isaías 40:26) Sinembargo, e no ta usa su poder pa kontrolá tur kos. Por ehèmpel, Beibel ta bisa ku Dios a “dominá [su] mes” i no a tuma medida mesora kontra Babilonia di antigwedat, un nashon enemigu di su pueblo. (Isaías 42:14, Beibel Santu) Di igual manera, pa un tempu Dios ta opta pa tolerá hende ku ta hasi mal uso di nan boluntat liber pa hasi daño na otronan. Pero lo e no hasi esei pa semper.—Salmo 37:10, 11.


text:
November 3, 2012 / Lokal
...unánimamente skohe...
...den promé reunion staten...
TRIO HOBEN KU A BAI HORTA NA KLEUTERSCHOOL A AKTUA MANERA KLEUTER
Demanda di 5 aña pa kada unu... HOBENNAN A BAI TIRA ATRAKO PA SELEBRA 18 AÑA ...nan a lòs bala riba polis tambe...
Dia 25 di novèmber benidero: OBISPU SE CCO KE LOGRA 10 MIL FIEL KA TOLIKO DEN SDK Pa selebrashon ‘Fiesta Kristu Rei’
E FASE PRELIMINAR DI KOMPETENSIA TALENTO DI KORSOU NA FEFFIK
RAYMOND LABAD LO A MALVERSA 60 MIL EURO
A KREA MAS LUGA PA CHARLA ARKANGEL MIGUEL PRENS DI SHELU
...Investigashon ta den full swing...
© 2013-15 Extra - Notisia di Korsou


text:
INFO OM:
Pa loke ta trata e akshon “Aktua Robes, Sintie Unbes” durante Gran Marcha ta lo sigiente:
Na tur tabata tin 12 detenshon awe. Entre nan un hoben di 16 aña di edat riba un quad sin ningun dokumentashon di e aparato. El a bai kas ku un fecha den Korte despues ku un famia mayor a bin buske na warda di polis.
1 Detenshon tabata pa buracheria i 1 pa kore motosaikel sin helm i alabes tambe poseshon di marihuana.
2 Persona a hasi uso di un transakshon. 1 A paga 800 florin pa motibu ku e no tabata tin niun papel di su motosaikel. Un otro persona a paga 400 lorin pa ‘belediging’ di un polis.
Tur motosaikel konfiská ta keda paden te despues di temporada di karnaval.
Djaluna i djamars Polis, VKC i OM ta kontinua ku e akshon.


text:
Kon e Obra di Testigunan di Yehova Ta Ser Finansiá?
Nos trabou ta ser finansiá prinsipalmente pa medio di kontribushonnan boluntario di Testigunan di Yehova. Na nos reunionnan no tin pasamentu di kolèkt, i nos miembronan no tin nodi di paga diesmo. (Mateo 10:7, 8) Loke sí nos tin na nos lugánan di reunion ta kahanan di kontribushon pa ken ku ta deseá por hasi un donashon. No ta anunsiá kiko un hende duna.
Pa vários motibu nos gastunan no ta haltu. Na promé lugá, nos no tin pastor òf otro lider religioso ku ta kobra salario. Ademas, Testigunan di Yehova no ta risibí pago pa bai di kas pa kas, i nos lugánan di reunion ta masha simpel.
Tur donashon mandá na e sukursalnan di Testigunan di Yehova ta bai den un fondo pa yuda víktima di desaster natural, pa sostené nos misioneronan i sirbidónan biahero, pa yuda konstruí lugánan di reunion den paisnan di ménos rekurso i pa imprimí i manda Beibel òf otro publikashon bíbliko rònt mundu.
Kada persona ta disidí pa su mes si e ke hasi un donashon pa kubri gastunan lokal, pa e obra mundial òf pa ámbos propósito. Tur luna kada kongregashon ta prepará un relato finansiero pa informá su miembronan.


text:
Aruba Dushi Tera
- E artículo aki ta skirbí na papiamento. Lo ta apresiá si por mantené e artículo aki na estilo di papiamento.
Aruba Dushi Tera ta e himno di Aruba. E ta un wals skirbi pa Juan Chabaya Lampe y componi pa Rufo Wever. A acepta e cantica aki como e himno nacional di Aruba riba dia 18 di maart di 1976.
Creacion di e cantica[editá | edit source]
Na aña 1952 Juan Chabaya Lampe y Rufo Wever a compone e cantica pa motibo di a sinti e necesidad di tin un piesa cu ta expresa e amor di e pueblo Arubano pa e isla y lanta e sentimento patriotico den cada persona.
Letra di e Himno[editá | edit source]
Aruba patria aprecia
nos cuna venera
Chikito y simpel bo por ta
pero si respeta.
refran:
Oh, Aruba, dushi tera
nos baranca tan stima
Nos amor p’abo t’asina grandi
cu n’tin nada pa kibr'e, cu'n tin nada pa kibr'e.
Bo playanan tan admira
cu palma tur dorna
Bo escudo y bandera ta
orguyo di nos tur.
refran
Grandeza di bo pueblo ta
su gran cordialidad
Cu Dios por guia y conserva
su amor pa libertad.
refran


text:
August 25, 2012 / Lokal
Parlamentario Godett no ta aseptá ku ta para reunion GODETT TA BAI KORTE PA OBLIGA ASJES PONE REUNION Wes lo mester disidí kiko ta demokrasia òf nò
Abogado Aldebert Rooijer ta hasi apelashon na korte: PURBA KU GUIA PASTORAL NA LUGA DI SERA AKUSADO I GUIA SIKIATRIKO Klínika Capriles no ke Richard mas
...entrante djaluna 27 di ougùstùs... CUROIL KU KAMPAÑA PA REKOHE SILINDER BASHI ...i debolbé esaki riba mesun dia...
...parlamentario ulandes prekupá ku fo’i 3 aña pasá Spaña a pidi pruebanan... PRUEBA IMPORTANTE PA PERSEKUSHON SOSPECHOSONAN DI SPAÑA NA KORSOU ...akusadonan ta di sirkuito polítiko haltu na Spaña...
© 2013-15 Extra - Notisia di Korsou


text:
Beibel Por Yuda Bo Dil ku Problema Finansiero?
E kontesta ku Beibel ta duna
Sí. E kuater prinsipionan bíbliko akí por yuda bo dil ku problema finansiero:
Traha un presupuesto. “
E plannan di hende balente siguramente ta kondusí na abundansia, ma tur esnan ku tin purá, siguramente ta resultá den pobresa.” (Proverbionan 21:5, Beibel Santu) No kore kumpra un kos djis pasobra e ta na baratio. Traha un presupuesto i tene bo na dje.
Evitá debe innesesario. “
E fiadó ta bira esklabo di esun ku ta fi’é.” (Proverbionan 22:7, Beibel Santu) Si bo a hinka bo kurpa den un debe i no por pag’é bèk, purba negosiá un areglo di pago nobo. Hasi manera e hende menshoná na Proverbionan 6:1-5: “
Bai, humiá bo mes, i insistí serka bo próhimo. No laga soño dominá bo wowo, ni madoho dominá bo klèp di wowo.” (Proverbionan 6:1-5, Beibel Santu). Kisas lo bo tin ku purba vários biaha. Si bo promé intento no duna e resultado deseá, no entregá sino sigui insistí pa bo yega na un akuerdo nobo.
Tene plaka na su lugá. “
Hende haragan ta kore tras di rikesa, sin sa ku pobresa ta ward’é.” (Proverbionan 28:22, Beibel na papiamentu koriente) Envidia i golosidat por hiba na ruina ekonómiko i por pone hende pèrdè interes den asuntunan spiritual.
Keda satisfecho. “
Si nos tin kuminda, paña i un dak riba nos kabes, nos lo keda kontentu ku e kosnan akí.” (1 Timoteo 6:8) Plaka no por kumpra felisidat. Algun di e hendenan mas felis na mundu no ta riku. Loke ta bal mas pa nan ta amor pa nan famia- i amigunan i un bon relashon ku Dios.—Proverbionan 15:17; 1 Pedro 5:6, 7.


text:
Booshi mester ta homber y no purba sconde bisa cu no a menciona nomber
Booshi Wever ta bon yora….
ORANJESTAD (AAN): Increible pa scucha Booshi Wever ta yora na television diaranzon anochi. Booshi Wever ta kere cu e por ofende tur hende of media y nan mester bay su conferencianan y publica su articulonan cacalaca cu su ruman cobrando miles di Florin di pueblo ta traha pe.
Tur siman sagradamente diahuebs 9or DIARIO, Tele Aruba, ATV tey pa cubri su conferencianan. Tambe mesun reporteronan of periodista cu Booshi Wever kier tilda, manera un cobarde sin menciona nomber, ta cubri su conferencianan y mande pa tur radio news mas scucha na Aruba.
Awor Booshi Wever ta gasta miles di Florin di pueblo na firstclass den avion pa bay papia un cantidad di disparate riba prensa di Aruba den parandanan latino.
Den bida no mester menciona nomber di hende pa bo sa di kende nan ta papia. Mescos ora bo papia di un ex minister cu a falsifica diploma tur hende sa cu ta Booshi. Esey ta djis un ehempel.
E problema ta cu e ta acusa periodistanan di ta cobra placa di gobierno y un cantidad mas di cos sin prueba atrobe. Te hasta un media digital cu tambe ta publica tur su cosnan e ta menciona. Si no ta cubri bo conferencia of no ta publica bo articulonan sin prueba ainda bo por habri bo boca. Pero asina mes cu ta publica bo porkerianan di articulo bo kier bin insulta medianan na Aruba. Wel ta stop di bay bo conferencianan y e porkerianan di articulo sin prueba cu bo ta manda ta worde sin publica. Awor bo ta kere cu ta boycot.
Wel abo mester midi bo palabranan Booshi ora bo ta expresa bo mes cu mentiranan te hasta den Paradanan Latino manera esun na Uruguay. Kico bo ta kere cu prensa mester dibo. Bo ta e ex minister mas abusador cu prensa a yega di conoce.
Pa sconde bo cosnan bo tabata prohibi tur hefe di departamento di papia cu prensa. E unico cu por a bisa algo tabata bo mucha manda e tempo ey na IMSAN. Pesey mes stop di yora awor si Booshi pasobra tur tempo Tele Aruba, ATV, DIARIO y e reporteronan cu awe bo ta critica a cubri bo cosnan y pasanan of publica nan.
Pesey mes si bo ta kere cu hende ta cubri y duna bo cobertura y asina mes bo ta criticanan, anto no ta cubri of publica cosnan di bo mas. Tin noticia cu mucho mas balor cu e retazo di press release cu bo ta manda. Bo tin mas media y djis manda bo articulonan pa nan sin yora pasobra otronan pa bo mesun motibo a stop di asisti bo conferencianan.
Un biaha mas bo ta duna honor na bo mes cu bo ta un papiador di cacalaca. Si no tin libertad di prensa manera bo ta bisa anto diaranzon anochi bo no por tabata na Tele Aruba.


text:
Probablemente e muher a kere cu ta su casa el a mata cu auto
ORANJESTAD(AAN):— Un investigación profundo ta tumando lugar e momentonan aki riba e caso cu a sosode na Wayaca riba e caminda principal caminda e homber Charles Miguel Ramada Mora a perde su vida.
E tabata canando na pia y a haye tambe benta morto canto di caminda. Tur cos ta mustra cu e peaton aki ta victima di un accidente intencional. E muher cu awe ta deteni probablemente a kere cu ta su cas el a mata.
Según información cu ta drentando e momentonan aki ta bisa cu e muher a pleita cu e homber cerca di aeropuerto y e homber a baha riba caminda y cana bai.
E muher tambe a Sali bai pero parce cu e no sa unda exactamente e homber a move. Na caminda el a keda core manera loco buscando su casa. E homber mes cu ta casa cu e sospechoso a bai te aerpuerto unda nan a pidi un taxi pe.
Un taxi e bin buske y hibe cas. Parce cu na caminda e homber aki a bisa cu su muher kier pasa auto riba dje.
Aki ta caminda cu ta lanta sospecho si e muher a dal e victima intencionalmente keriendo cu ta su casa.
E muher cu a core manera loco bai direccion pariba a mira un hende ta cana y den oranan di madruga a kere cu ta su casa so lo ta na pia riba caminda. Wel aki si el a faya pasobra ora cu el a yega cas cu e auto kibra su casa mes tabata na cas masha rato. Ta su mesun casa a bati alarma y yama polis cu a bin detene e muher.
E investigación profundo cu ta tumando lugar lo bai saca afor exactamente den ki problema e muher aki burachi na stuur a causa cu awe probablemente intencionalmente a kita vida di un hende inocente después cu el a dal hende robez tambe.


text:
Cumpleaños Diaranzon 31 Juli 2013
Un pabien ta bai pa Amarelys Vrolijk-Ridderstap cu ta hasi 28 aña riba dia 30 di July.
Masha pabien! Di parti di: mami, Emely, Papi; Mario Anthony, ruman; Anka, casa; Ben-Ali
i di tur e famia!! Spera bo pase bon jen di bolo cu blaas i regalo. Hopi anja mas di bida i salud
i cu tur bo deseonan wordo cumpli. Happy happy happy birthday!!!
Awe princess Harlow marie Koolman
ta hasi un anja. E ta hanja pabien hopi sunchi
y brasa di su mami y papi Stephanie y Raymond Koolman.
Di su wela nan y welo nan Magaly y Kenneth Croes,
Amelia y Rudy Koolman. Di su ompie y tanchi isha y Derrick Croes.


text:
Djaweps 14 di òktober 2010.
Falta apénas 4 dia pa Jenny I Lala yega Kòrsou (18/10).
Falta 8 dia pa nos ensayo di Zumba (22/10)
E training di Zumba ta na Chuchubi room, SOV Asiento, Rustenburgh.
Orario di 6 pa 7 di anochi.
Esnan ku no hal partisipá na training no ta nada. Pero ta for di aki e ambiente ta bai kuminsá…
Tur hende por partisipá djadumingu trankil, si bo bai links na lugá di rèks, no ta problema.
Ta bai pa e fun!
Falta 10 dia pa nos Familiday (24/10).
Tur hende ku no a haña nan T-shirt ainda por yama Nima na Tel: 462-8337 of Cel: 567-1332, traha un afsprak pa tuma bo shirt.
Ya Gia a manda drecha su Shirt kaba, Hale su shimis ta kasi kla……….
Si bo topa un famia di nos ku no tin Internèt i no ta na altura di e akontesimentunan, mi ke sugerí boso pa tenenan altanto.
Salu2
Enigma


text:
Pregunta Ku Beibel Ta Kontestá
Dikon nos mester rekordá e morto di Hesus?
E morto di Hesus ta e suseso di mas importante di historia. El a muri pa hende por biba manera tabata e propósito di Dios for di prinsipio. Dios no a krea hende ku e tendensia di hasi malu, tampoko pa bira malu i muri. (Génesis 1:31) Pero ta pa motibu di e promé hòmber, Adam, piká a drenta mundu. Hesus a duna su bida pa salba nos di piká i morto.—Lesa Mateo 20:28; Romanonan 6:23.
Dios a mustra un amor sobresaliente ora el a manda su Yu na tera pa bin muri pa nos. (1 Huan 4:9, 10) Hesus a instruí su siguidónan pa rekordá su morto mediante un seremonia simpel, usando pan i biña. Ora nos ta rekordá e morto di Hesus tur aña di e manera ei, nos ta demostrá ku nos ta apresiá e amor ku Dios i Hesus a mustra na nos.—Lesa Lukas 22:19, 20.
Ken mester kome di e pan i bebe di e biña?
Ora Hesus a bisa su disipelnan pa rekordá su morto, el a papia ku nan tokante un pakto, òf un aliansa. (Mateo 26:26-28) Esaki a duna tantu su disipelnan komo un grupo limitá di otro hende e speransa pa bira rei i saserdote kuné den shelu. Aunke miónes di hende ta rekordá e morto di Hesus, ta solamente esnan ku ta den e pakto ei por kome di e pan i bebe di e biña.—Lesa Revelashon 5:10.
Pa kasi 2.000 aña kaba, Yehova ta skohiendo e hendenan ku lo bira rei. (Lukas 12:32) Nan ta un kantidat chikitu kompará ku e hendenan ku lo biba pa semper riba tera.—Lesa Revelashon 7:4, 9, 17.
[Komentario di e plachi na página 16]


text:
March 31, 2014 / Lokal
...reklamo relashoná ku e kaso di e tòp di SOAW...
Lo eliminá retraso den 4 pa 6 siman
Awe e dos gobièrnunan ta reuní
..konforme un skema...
Djabièrnè pasá a firma kontrakt
Korte Superior na Ulanda ta baha kastigu un tiki:
...despues di a desmentí... HOMBER TA ATMITI DI A HINKA SU PARTNER MATA ...fiskal a demandá 9 aña prison...
...Tremendo koperashon fakultat tékniko UoC i fakultat Universidad de Medellín...
Di akuerdo ku enkuesta di CBS...
Sientífikonan ta komprobá pa promé bes...
© 2013-15 Extra - Notisia di Korsou


text:
Guiana Franses
Guiana Franses (Franses: Guyane française; ofisialmente djis Guyane) ta un teritorio Sur amerikano di Fransia, konsistiendo di un solo departamentu (Franses: département d'outre-mer, of DOM) situa na e kosta nort atlantiko di Sur Amérika. E ta grens ku dos nashon, Brazil na parti ost i suit, anto Suriname na parti west. Su 83,534 km² di superfisio tin un desidat di poblashon hopi chiki di menos ku tres habitante pa kilometro kuadrado, ku kasi mitar di su 229,000 hendenan na 2009 bibando den e area urbano di Cayenne, su kapital. Guiana franses su moneda ta e euro.
E adishon di e adjektivo "Franses" ta bini for di tepunan kolonial ora kuater di e kolonianan asina a eksisti. Nan tabata ta, di west pa ost: Guiana Britaniko (awor Guiana), Guiana Hulandes (awor Suriname), Guiana Franses, anto Guiana Portugues (awor Amapá e estado mas nort di Brazil). E prome tres awendia tambe sa wordu referi na dja kolektivamente komo e Guiananan.


text:
Colombiano a menaza polisnan
ORANJESTAD.(AAN):– Un patruya policial atento pa cuat’or di marduga tabata pasando riba nan ruta di vigilancia den centro di Oranjestad. Polisnan a tuma nota di un auto sospechoso relaciona cu benta of cumpra di droga. E vehiculo number A 39986 segun informe policial tabata staciona den Vis y Rancho straat. Na dado momento e chofer a move na momento cu e lo a constata presencia di polis den su cercania. Patruya no a vacila y nan tambe a dera trot y a bay tras di e auto sospechoso.Den Eman straat, polis a logra para e chofer.
Polis a controla e chofer y bao di asiento a bin descubri substancia parecido na marihuana.
E djis un tiki marihuana tabata asina poco cu biento a supla e montante.
E chofer segun polis a observa lo tabata bao di influencia di droga y a reacciona masha rabia.
A bay pa detene pa pone den boei pero e sospechoso a resisti fuertemente contra su detencion.
El a expresa cu ora cu e polis ta bisti di civil e lo mira kico lo pasa cune.
Polis a hiba e homber aki warda pero el a bolbe laga sa “Wak kico ta bay pasa cu bosonan”.
E lo expresa esaki debi cu el a ricibi clop pa kibra su resistencia.
Na warda el a wordo presenta dilanti fiscal auxiliar.
Ta trata di e homber sospechoso di inicialnan A.O.G. naci na Colombia y e tin 23 aña.
Na warda tambe un colega polis den pasado tambe lo a wordo menaza of wordo ofendi pa e hoben aki cu a laga sa e tempo ey cu e lo manda sicario pe.
Manera ta conoci awor cu “Hoge Raad” , e instancia mas halto di corte den reino a dicta cu ta castigable pa ofende polis, esun cu pifia lo haye den problema cu tanto fiscal y huez.


text:
Studiantenan sorprendi cu Universidad a hisa tarifa
ORANJESTAD (AAN): Den un mail cu studiantenan a ricibi Diahuebs mainta for di Universidad di Aruba, nan a bin haya e noticia cu a laga nan den shock.
Gobierno y Universidad ta hisa e asina yama “Tuition Fee” pa aña academico di 2015-2016.
Universidad ta duna algun motibo pakico esaki ta socede, y ta insisti cu tog nan ta sigui di ta un di e institutonan cu tarifa mas rasonable den region, hasta compara cu Merca y Europa.
Costo pa Regular Full-Time Bachelor Programs awor ta 2.500 Florin. Regular Full-time Master Program ta 3.000 Florin.
Part-time Master Programs MBA FHTMS ta bira 4.500 Florin. Programa di PHD ta bira 1.500 Florin.
AA Accountancy ta bay cobra 250 Florin pa registro, 250 pa administracion, y 999 Florin pa cada modulo. Pues e total ta depende di e cantdidad di modulo pa aña.
Pa studiantenan internacional, e tarifanan aki tin di wordo multiplica cu factor 4.


text:
Pa yuda nos cunukeronan desaroya industria di agricultura por bin cu “ground-founding”
Nos leynan ta permiti esey, segun mr. Bikker:
ORANJESTAD (AAN) – Den conferencia di prensa di fraccion di PDR, mr. Andin Bikker a emiti su opinion, cu mester crea fondo of financiamento alternativo pa agricultura.
E parlamentario a basa su opinion riba un comentario di director di Santa Rosa (den un entrevista cu DIARIO por cierto), den cual el a menciona cu e reto di mas grandi cu e cunukeronan tin, ta cu ta hopi dificil pa institutonan financiero fia nan placa pa inverti den agricultura.
“Esaki ta un hecho y nos ta kere, mirando kico otro paisnan ta haci, e concepto di ‘ground founding’ por yuda den esaki”.
El a splica tambe kico “ground founding” ta nifica.
E parlamentario a subraya cu siman pasa, dia 23 di Februari, tabata tin un lectura den Camara di Comercio (KvK) unda nan a splica cu ta un trend hopi grandi y un mercado financiero informal, unda cu basicamente un persona por lanta un negoshi di, por ehemplo agricultura y e no tin acceso financiero tradicional e por wordo financia si e tin propiedadnan manera un cas, auto y un cuenta di banco como garantia, etc., y si e no tin esakinan necesariamente pero si tin un potencial pa crece e por bay den financiamento publico cu ta e “ground founding”.
E ora ey e ta ofrece un preorder di su producto y nan ta dune e placa di adelanta y e lo deliver aki seis luna of un aña, etc. Di e manera aki e ta almacena e capital pa traha (work capital).
Parlamentario mr. Bikker a subraya cu e groundfounding aki ta funcionando hopi bon, rond mundo y na Hulanda y Merca nan ta masha avanza den e sistema aki.
Segun Parlamentario Bikker, esaki por ta un masha bon alternativa pa e industria di agricultura aki na Aruba.
Mas leu ainda, den tratamento di presupuesto den e prome notework cu a bin dilanti na 2014, PDR a haci pregunta na e minister di finanzanan, e tempo ey sr. Yrausquin, tocante si Banco Central lo stroba e concepto di ground founding cu mundialmente ta creciendo, y e mandatario a acepta y confirma na Parlamento cu esey no ta e caso. “Kiermen, nos leynan y e maneho di gobierno ta permiti esaki, y e ta algo relativamente facil pa logra y PDR ta kere cu e industria di agricultura ta demandando un solucion pa nan por, en todo caso, crece nan produccion y asina hacie mas independiente y spaar nos divisanan pa loke importacion di fruta, verdura, etc”, mr. Bikker, lider di PDR a subraya.